Gujarati News » International news » Earthquake in alaska60 magnitude earthquake shakes alaska usa\nearthquake ( Symbolic photo)\nઅમેરિકાના અલાસ્કામાં સવારે 10.47 કલાકે ભૂકંપના જોરદાર આંચકા અનુભવાયા હતા. રિક્ટર સ્કેલ પર તેની તીવ્રતા 6.0 માપવામાં આવી છે. નેશનલ સેન્ટર ફોર સિસ્મોલોજીએ આ માહિતી આપી હતી.\nJan 22, 2022 | 1:38 PM\nઅમેરિકાના અલાસ્કામાં ફરી એકવાર ભૂકંપ (Alaska Earthquake) આવ્યો છે. અહીં સવારે 10.47 કલાકે ભૂકંપના જોરદાર આંચકા અનુભવાયા હતા. રિક્ટર સ્કેલ પર તેની તીવ્રતા 6.0 માપવામાં આવી છે. નેશનલ સેન્ટર ફોર સિસ્મોલોજીના (National Center for Seismology) જણાવ્યા અનુસાર, ભૂકંપ અલાસ્કાના એન્ડ્રીઆનોફ ટાપુઓના 681 કિમી પૂર્વ-ઉત્તરપૂર્વ (ENE)માં આવ્યો હતો. અલાસ્કામાં ધરતીકંપ કોઈ નવી વાત નથી. બે દિવસ પહેલા પણ અહીં ભૂકંપ આવ્યો હતો.\nઅધિકારીઓના જણાવ્યા અનુસાર ગુરુવારે રાત્રે દક્ષિણ અલાસ્કામાં 5.1ની તીવ્રતાનો ભૂકંપ આવ્યો હતો અને લોકોએ એન્કરેજ અને આસપાસના વિસ્તારોમાં આંચકા અનુભવ્યા હતા. યુએસ જીઓલોજિકલ સર્વેએ જણાવ્યું હતું કે, ભૂકંપનું કેન્દ્ર અલાસ્કાના ઉત્તરપશ્ચિમમાં 49 કિલોમીટર અથવા 30 માઇલ દૂર નિનિલચિકમાં હતું. જ્યારે લોકોના ઘરો એન્કરેજથી 186 માઈલ (299 કિલોમીટર) દક્ષિણ-પશ્ચિમમાં સ્થિત છે. ભૂકંપ કેન્દ્રે જણાવ્યું હતું કે સમગ્ર એન્કરેજ અને માત્સુ ખીણમાં આંચકા અનુભવાયા હતા. તેની ઊંડાઈ 73 માઈલ (117.3 કિમી) હતી.\nઅલાસ્કામાં સુનામીનો કોઈ ખતરો નથી\nયુએસ સુનામી વોર્નિંગ સિસ્ટમે કહ્યું કે સુનામીનો કોઈ ખતરો નથી. જો કે, USGS એ કહ્યું કે ભૂકંપ પછીના આંચકા અનુભવી શકાય છે . અગાઉ, જ્યારે ટોંગામાં પાણીની અંદરનો જ્વાળામુખી ફાટ્યો હતો, ત્યારે અલાસ્કા હજુ પણ જોખમમાં હતું. વિસ્ફોટનો અવાજ છેક અલાસ્કા સુધી સંભળાયો હતો. તેમજ સુનામીની ચેતવણી પણ આપવામાં આવી હતી. 12 જાન્યુઆરીએ અલાસ્કામાં પણ ભૂકંપ આવ્યો હતો. તીવ્ર ભૂકંપની તીવ્રતા 6.8 હતી, સાથે જ ભૂકંપના આફ્ટરશોક્સ પણ અનુભવાયા હતા. અધિકારીઓએ જણાવ્યું કે આમાંના ઘણા ભૂકંપનું કેન્દ્ર ઉત્તર પેસિફિકમાં સમુદ્રની નીચે હતું.\nએક સાથે અનેક આંચકા અનુભવાયા\nજ્યારે અહીં એક જ દિવસમાં ઘણી વખત ભૂકંપ આવ્યા ત્યારે સિસ્મોલોજીસ્ટ નતાલિયા રુપર્ટે કહ્યું કે આટલા મજબૂત ધરતીકંપો સતત આવે તે એકદમ અસામાન્ય છે. મોડી રાત્રે લગભગ 2.36 કલાકે સૌથી ભયાનક ભૂકંપનો આંચકો અનુભવાયો હતો, જેની તીવ્રતા 6.8 હતી અને થોડીવાર બાદ ભૂકંપના આફ્ટરશોક પણ અનુભવાયા હતા. તેનું કેન્દ્ર નિકોલ્સ્કીના દક્ષિણપૂર્વમાં લગભગ 40 માઈલ (64 કિમી) હતું. નિકોલ્સ્કી એ અલાસ્કાના ઉન્માક આઇલેન્ડ પર રહેતા 39 રહેવાસીઓનો સમુદાય છે.\nઆ પણ વાંચો : Mehsana: સ્વચ્છ ગુજરાતની હાંકલ વચ્ચે વિસનગરનાં અનેક વિસ્તારોમાં ગંદકીના ઢગ ખડકાયા, સોસાયટીઓમાં ગટરના પાણી ઉભરાયા, આરોગ્ય પ્રધાન યોગ્ય કરશે?\nAlaskaAlaska EarthquakeearthquakeEarthquake in AlaskaInternational


કોઈ વહાણ રેતીમાં તરી શકે નહીં – વેબગુર્જરી\nકોઈ વહાણ રેતીમાં તરી શકે નહીં\nWeb Gurjari March 16, 2022 1 Comment on કોઈ વહાણ રેતીમાં તરી શકે નહીં\n“જો તમારા બાળકમાં વારંવાર જૂઠું બોલવાની ટેવ પડી હોય તો એનું એક કારણ એ પણ હોઈ શકે કે તમે એના વર્તન માટે વધારે પડતી સખતાઈ બતાવો છો. તમે તમારાં સંતાનને વિશ્ર્વાસમાં લઈને એણે કરેલી ભૂલો વિશે એની સાથે ખુલ્લા મને વાતચીત કરશો નહીં તો ભવિષ્યમાં તમે એને ખોઈ બેસશો. તમે તમારાં સંતાનને નાનકડી બાબતો માટે પણ ટોક્યા કરશો તો એનામાં આત્મવિશ્ર્વાસ જન્મશે જ નહીં. તમે તમારાં સંતાનને વાતેવાત હુકમ જ કર્યા કરશો તો તમારું સંતાન તમારી સાથે કે અને અન્ય વ્યક્તિ પ્રત્યે માનપૂર્વક વર્તન કરશે નહીં. તમારું સંતાન વધારે પડતું ઇર્ષાળુ બની ગયું છે? એનાં મૂળ પણ તમારા વર્તનમાં જ પડેલાં છે – તમે માત્ર એ સંપૂર્ણ રીતે સફળ થાય છે ત્યારે જ એની પ્રસંશા કરો છો, એણે સફળ થવા માટે કરેલા પ્રયત્નો તમારે મન કશું જ મૂલ્ય ધરાવતા નથી. જો માબાપ એમના સંતાનની નાનામાં નાની ભૂલને વધારે પડતી ચગાવીને વધારે પડતી પ્રતિક્રિયા આપતાં હશે તો એમનાં સંતાનમાં બધી જ બાબતો છુપાવી રાખવાની આદત પડશે. તમારા સંતાનને સામે બોલાવાની આદત પડી હોય કે એ તમારી કોઈ વાત માનતું ન હોય તો એનું કારણ પણ તમે જ છો, કારણ કે એણે તમને એવું કરતાં જોયાં છે.”\nબાળઉછેર માટે સુવર્ણ અક્ષરો જેવી આ વાતો આધુનિક સમયના કોઈ બાળમનોવિશ્ર્લેષકની નથી, પરંતુ ઈ.સ. પૂર્વે ત્રીજીથી પહેલી સદીની વચ્ચે થઈ ગયેલા તામિલનાડુના મહાન કવિ અને વિચારક તિરુવલ્લુવરના છે. એમણે ‘તિરુક્કુરળ’ નામના ગ્રંથની રચના કરી છે. એના ત્રણ વિભાગ છે – ધર્મ, અર્થ અને કામ. એમાં માનવ-વ્યવહારનાં જુદાંજુદાં પાસાં વિશે સુંદર વાતો કહેવાઈ છે. એમાં વર્ણવાયેલી વાતો આટલાં બધાં વરસો પછી પણ આધુનિક જીવનને અનેક રીતે સ્પર્શે છે. એમણે ધર્મ, ગૃહસ્થજીવન, સંન્યાસ, અધ્યાત્મ, નિયતિ જેવા વિષયોની સાથે રાજનીતિ, શાસકોની ફરજો, રાજ્યની અર્થવ્યવસ્થા જેવા વિષયો પર માર્ગદર્શન આપ્યું છે. માનવવ્યવહાર અને જીવનમાં નીતિમત્તા વિશે માર્ગદર્શન આપતા આ પ્રાચીન ગ્રંથના લેટિન સહિત અનેક ભાષામાં અનુવાદ થયા છે.\nકહેવાય છે કે તિરુવલ્લુવર વણકરનું કામ કરતા હતા. એમની પત્નીનું નામ વાસુકી અમ્માઈયાર હોવાનું માનવામાં આવે છે. એ દંપતિ વિશે લોકોમાં ઘણી દંતકથા પ્રચલિત છે. વાસુકીના પતિ માટેના પ્રેમ અને ભક્તિભાવ માટે એક વાત જાણીતી છે. એક વાર વાસુકી કૂવામાંથી પાણી સીંચતાં હતાં. એ જ વખતે પતિએ કોઈ કામ માટે એમના નામની બૂમ પાડીને બોલાવ્યાં. એ સાંભળતાં જ વાસુકી પાણી સીંચવાનું છોડીને એમની પાસે દોડી ગયાં. પરંતુ અર્ધે સુધી ખેંચાયેલો ઘડો કૂવામાં અદ્ધર લટકતો રહ્યો. તેઓ પતિએ નિર્દેશેલું કામ પૂરું કરીને પાછાં આવ્યાં પછી ફરી અર્ધે લટકતા ઘડાથી પાણી સીંચવાનું કામ પૂરું કર્યું. તિરુવલ્લુવર જમવા બેસતા ત્યારે નાનકડી સળી સાથે રાખતા, જેથી પત્ની પીરસતી હોય ત્યારે જો ભાતનો એક પણ દાણો પતરાળીમાંથી બહાર પડે તો એને ઉપાડી શકે, પરંતુ વાસુકી એટલા ધ્યાનથી પીરસતાં કે જમીન પર પડેલો દાણો ઉપાડવાનો એમને ક્યારેય મોકો જ મળ્યો નહીં.\nકવિ-ફિલોસોફર તિરુવલ્લુવરે રાજા, અત્યારના સમયમાં પ્રધાનો, વિશે લખતાં શાસકોમાં ઉમદા ગુણોની અપેક્ષા વ્યક્ત કરી છે. એમણે કહ્યું છે કે દરેક રાજા (શાસક)માં પરોપકાર, ભલમનસાઈ, સદાચાર અને પ્રજાનું ભલું કરવાની ભાવના હોવી જ જોઈએ. એમણે જ્ઞાનનો મહિમા કર્યો છે. કહ્યું છે: “અજ્ઞાન વ્યક્તિ સૂકીભાંઠ જમીન જેવી હોય છે. એવા લોકો હોઈને પણ ન હોવા બરાબર હોય છે.” એમણે ડહાપણને આંતરિક કિલ્લા સાથે સરખાવ્યું છે. કહે છે: “એવા આંતરિક કિલ્લાને કોઈ દુશ્મન ભેદી શકતો નથી.” માણસ કેવી સોબત રાખે છે એના પરથી એનો વિકાસ કે વિનાશ નક્કી થાય છે. કહે છે: “પાણી જે ધરતી પરથી વહે છે એ ધરતીનો રંગ-ગંધ-સ્વાદ ગ્રહણ કરે છે.” કોઈ પણ કાર્ય કરતાં પહેલાં તેઓ સમયસૂચકતા અને યોગ્ય સ્થળની પસંદગી પર ભાર મૂકે છે. “દિવસના અજવાળામાં કાગડો પણ ઘૂવડને પરાજિત કરી શકે છે.” કાર્યસિદ્ધિ માટે યોગ્ય સ્થળની આવશ્યકતા રહે છે. “કોઈ રથ દરિયામાં દોડી શકે નહીં, કોઈ વહાણ રેતીમાં તરી શકે નહીં.” એમણે પ્રેમનો મહિમા કર્યો છે. કહે છે: “પ્રેમ વિનાનો માણસ ચામડીથી ઢંકાયેલા હાડપિંજર સમાન હોય છે.” તેઓ બાહ્ય દેખાવ કરતાં આંતરિક સમૃદ્ધિ પર ભાર મૂકતાં તીર અને સિતારનું દ્રષ્ટાંત આપે છે. “સીધું તીર એના કાર્યથી હાનિ પહોંચાડે છે, જ્યારે સિતાર સંગીતની પ્રસન્નતા આપે છે.”\nસંત તિરુવલ્લુવરે આદર્શ જીવન માટે સંન્યાસની નહીં, ગૃહસ્થજીવનની પરિતૃપ્તિ પર ભાર મૂક્યો છે. તેઓ કહે છે કે સંસ્કારી પત્ની અને સમજુ સંતાનો જેવું બીજું કોઈ સુખ નથી. જો ચારિત્ર્યવાન પત્ની કહેશે કે આજે વરસાદ પડશે તો વરસાદ પડે જ!\nમેળાની તૈયારીઓ →\n← (૧૦૫) ગ઼ાલિબનું સર્જન, સંકલન, અર્થઘટન અને રસદર્શન – ૫૧ (આંશિક ભાગ – ૩)\n1 thought on “કોઈ વહાણ રેતીમાં તરી શકે નહીં”\nતીર અને સિતાર નુ example as per me not appropriate\nતીર તાકનાર નો મનોભાવ છે તાકનાર હાનિ થાય માટે જ ઉપયોગ કરે જ્યારે સિતાર નો ઉપયોગ માનસિક અથવા આધ્યાત્મિક શાંતિ અથવા મનોરંજન માટે થાય છે


એમએલકે: શિક્ષણનો હેતુ - શાંતિ શિક્ષણ માટે વૈશ્વિક અભિયાન\nજાન્યુઆરી ૫, ૨૦૨૧ અવતરણ 0\n“શિક્ષણનું કાર્ય… કોઈને સઘનતાથી વિચારવું અને વિવેચકતાથી વિચારવું શીખવવાનું છે. પરંતુ શિક્ષણ કે જે કાર્યક્ષમતા સાથે અટકે છે તે સમાજ માટે સૌથી મોટી જોખમ સાબિત થઈ શકે છે. સૌથી ખતરનાક ગુનેગાર કારણસર હોશિયાર માણસ હોઇ શકે, પણ નૈતિકતા વગરનો. ”\n-માર્ટિન લ્યુથર કિંગ, જુનિયર (1947)\nશાંતિ શિક્ષણના પોતાના વૈશ્વિક અભિયાનની મુલાકાત લઈને આ અવતરણ વિશે વધુ જાણો પીસ એજ્યુકેશન ક્વોટ્સ અને મેમ્સ: એ પીસ એજ્યુકેશન ગ્રંથસૂચિ. ગ્રંથસૂચિ ડિરેક્ટરી એ શાંતિ શિક્ષણમાં સિદ્ધાંત, અભ્યાસ, નીતિ અને શિક્ષણ શાસ્ત્રના પરિપ્રેક્ષ્યોના otનોટેટેડ અવતરણોનો સંપાદિત સંગ્રહ છે. દરેક અવતરણ / ગ્રંથસૂચિ વિષયક એન્ટ્રી એ કલાત્મક મેમ દ્વારા પૂરક છે જે તમને સોશિયલ મીડિયા દ્વારા ડાઉનલોડ કરવા અને ફેલાવવા માટે પ્રોત્સાહિત કરવામાં આવે છે.\n# માનસિક શિક્ષણ\nડેકોલોનાઇઝિંગ પીસ: યુનેસ્કો ચેર ફોર પીસ એજ્યુકેશનની 25 મી વર્ષગાંઠની ઉજવણીમાં પ્રકાશિત કાવ્યસંગ્રહ\nશાંતિ શિક્ષણના નૈતિક અને નૈતિક પાયા પર ડેલ સ્નૌવાર્ટ\n"શાંતિ શિક્ષણ વૈશ્વિક નૈતિક વિચારણા છે કે નૈતિક સમુદાયમાં બધાં માણસો શામેલ છે, અને બધા માણસોની નૈતિક સ્થિતિ છે, અને તેથી યુદ્ધ અને શાંતિ, ન્યાય અને અન્યાય, વૈશ્વિક નૈતિક વિચારણા છે." - ડેલ સ્નૌવેર્ટ [વાંચન ચાલુ રાખો…]\nશાંતિ શિક્ષણ: હિંસા સમજવા અને વિકલ્પોની શોધખોળ કરવી\n3 શકે છે, 2020 અવતરણ 0\n“શાંતિ શિક્ષણમાં મૂળભૂત હિંસા હિંસાને સમજવા અને હિંસાના વિકલ્પોની શોધખોળ પર છે. એ યાદ રાખવું અગત્યનું છે કે હિંસા શારીરિક નુકસાન સુધી મર્યાદિત નથી પરંતુ તેમાં માનસિક નુકસાન, ભાવનાત્મક શોષણ, ભેદભાવ, બાકાત, તકોનો ઇનકાર, શોષણ, ઓળખની ગુનાહિતકરણ વગેરેનો સમાવેશ થાય છે. હિંસા એ આપણી રોજિંદા વાસ્તવિકતાનો એક ભાગ છે. " - ચિંતન ગિરીશ મોદી\nવિદ્યાર્થીઓને ફક્ત સોસાયટીઓ માટે સશક્તિકરણ: યુનેસ્કોના શિક્ષકો માટે નવું સાધન\nસપ્ટેમ્બર 11, 2020 સી.વી. 0\nવિદ્યાર્થીઓને તેમના મૂળભૂત અધિકારો સમજવા, અને સમાજમાં ન્યાય માટે ચેમ્પિયન બનવા માટે શિક્ષણની મુખ્ય ભૂમિકા છે. તેથી, યુનેસ્કોએ યુએનઓડીસીના દોહા ઘોષણા વૈશ્વિક કાર્યક્રમની ભાગીદારીમાં શિક્ષકોને તેમના વિદ્યાર્થીઓને સશક્તિકરણ કરવામાં સહાય માટે બે હેન્ડબુક વિકસાવી છે. [વાંચન ચાલુ રાખો…]


AHMEDABADમાં યોજાયા અનોખા લગ્ન, 36 વર્ષનો વરરાજો અને 52 વર્ષની દુલ્હન Unique wedding held in AHMEDABAD 36 year old groom and 52 year old bride | TV9 Gujarati\nHome » ગુજરાત » અમદાવાદ » AHMEDABADમાં યોજાયા અનોખા લગ્ન, 36 વર્ષનો વરરાજો અને 52 વર્ષની દુલ્હન\nકહેવામાં આવે છે કે, જોડી ઉપરથી બનીને આવે છે. જો કોઈ સાથે મનમેળ આવે તો ઉંમરને કોઈ બાધ નથી આવતી. આવો જ કંઈક કિસ્સો અમદાવાદમાં (AHMEDABAD) સામે આવ્યો છે.\nPublish Date - 11:56 am, Wed, 20 January 21 Edited By: Bhavesh Bhatti\n36 Year old Groom and 52 Year old Bride\nકહેવામાં આવે છે કે, જોડી ઉપરથી બનીને આવે છે. જો કોઈ સાથે મનમેળ આવે તો ઉંમરને કોઈ બાધ નથી આવતો. આવો જ કંઈક કિસ્સો અમદાવાદમાં (AHMEDABAD) સામે આવ્યો છે. અનુબંધ ફાઉન્ડેશનના(ANUBANDH FOUNDATION) સહયોગથી 36 વર્ષના કુંવારા યુવકે 52 વર્ષની છૂટાછેડા લીધેલી મહિલા સાથેના લગ્ન કર્યા છે. આ કપલ વચ્ચે 16 વર્ષનો તફાવત છે. મહિલાના જણાવ્યા અનુસાર 12 વર્ષના લગ્ન પછી પતિ સાથે મનમેળ ના થતાં છૂટાછેડા લીધા હતા. 20 વર્ષ સુધી આ મહિલાએ વૃદ્ધ માતા-પિતાની સેવા કરાવી કરી હતી. આ બાદ 52 વર્ષીય મમતા ભટ્ટ (MAMATA BHATT) અને 36 વર્ષના ભાવિન રાવલ (BHAVIN RAVAL) સાથે મુલાકાત થઈ હતી. આ બાદ બંનેનો સ્વભાવ અને રહેણીકરણીનો મેળ આવી જતાં લગ્ન કરવાનું નક્કી કર્યું હતું.\n52 વર્ષીય મમતા ભટ્ટે જણાવ્યું કે, મે 12 વર્ષ સુધી લગ્નજીવનમાં ફક્તને ફક્ત ત્રાસ જ સહન કર્યો છે, પરંતુ હવે મને લાગી રહ્યું છે કે, મને સાચો જીવનસાથી મળી ગયો છે. અમે લોકો સુધી વાત પહોંચાડવા માંગીએ છીએ કે, ઉંમર અને લાગણીને કોઈ લેવા દેવા નથી.\nમમતા ભટ્ટ સાથે લગ્ન કરનાર ભાવિન રાવલે કહ્યું હતું કે, આટલા વર્ષ બાદ મને સોનું મળ્યું હોય તેવો અનુભવ થયો છે. મારી પત્ની મારા કરતાં ઉંમરમાં ભલે મોટી હોય, પરંતુ અમારા વિચારો અને સ્વભાવ સરખા છે. મારી પત્નીના મનની સુંદરતા મારા માટે ઉંમરથી પણ વધુ મહત્વની છે. અમે બંનેએ2મહિના સુધી વાતચીત કર્યા બાદ જીવન વિતાવવાનું નક્કી કર્યું હતું.\nઆ પણ વાંચો: 50 રૂપિયાથી કરી હતી કમાણીની શરૂઆત, કરોડોમાં કમાણી કરે છે TARAK MEHTA KA OOLTHA CHASMAH ના જેઠાલાલ


માનવતાની મિસાલ : બિમાર બાળકી માટે 26 મિનિટ સુધી દુરંતો એક્સપ્રેસ રોકાઈ! | Example of humanity: Duronto Express stopped for 26 minutes forasick girl! - Gujarati Oneindia\n9 min ago બંગાળના CM મમતા બેનર્જીએ બેસીને ગાયુ રાષ્ટ્રગાન, મુંબઈ ભાજપના એક નેતાએ નોંધાવી FIR\n| Published: Tuesday, October 26, 2021, 18:34 [IST]\nનવી દિલ્હી, 26 ઓક્ટોબર : દુરંતો એક્સપ્રેસ સમયસર ચાલવા માટે જાણીતી છે, પરંતુ એક છોકરીની મદદ માટે ટ્રેન 26 મિનિટ મોડી ઉપડી હતી. યશવંતપુર-હાવડા દુરંતો એક્સપ્રેસ રવિવારે સવારે યશવંતપુરથી ઉપડવાની હતી પરંતુ ટ્રેનમાં મુસાફરી કરી રહેલી પાંચ વર્ષની બાળકી બીમાર હોવાને કારણે ટ્રેન 26 મિનિટ મોડી પડી હતી.\nઓક્સિજન સિલિન્ડરની જરૂર હતી\nપાંચ વર્ષની બાળકી ઝૈનબ મંડલ ટ્રેનમાં મુસાફરી કરી રહી હતી. જે બ્રેઈન ટ્યુમર થયા બાદ ઓગસ્ટમાં બેંગ્લોર આવી હતી અને અઢી મહિનાથી સેન્ટ ફિલોમેના હોસ્પિટલમાં સારવાર લઈ રહ્યી હતા. હવે તે સ્વસ્થ થઈ રહ્યી છે. તેને ઓક્સિજન સિલિન્ડરની જરૂર હતી અને તેના કારણે ટ્રેન મોડી ઉપડી હતી.\nઅડધો કલાક સુધી રાહ જોઈ ટ્રેન ઉભી રહી\nરેલવેના એક ટોચના અધિકારીએ જણાવ્યું હતું કે, A1 કોચમાં મુસાફરી કરનાર ઝૈનબને શ્વાસ લેવામાં તકલીફ પડી રહી હતી. આ સ્થિતિમાં તેમના માટે ઓક્સિજન સિલિન્ડરની વ્યવસ્થા કરવા ટ્રેન રોકી દેવામાં આવી હતી. ટ્રેન નંબર 02246 રવિવારે સવારે 11 વાગ્યે સ્ટેશનથી રવાના થવાની હતી, જે 11.27 વાગ્યે ઉપડી હતી.\nલોકોએ પ્રશંસા કરી\nસામાન્ય રીતે કોઈને મદદ કરવા માટે ટ્રેન મોડી થતી જોવા મળી નથી. આ કામ માટે રેલવે અધિકારીઓની પ્રશંસા થઈ રહી છે. આ સમગ્ર મામલાના પ્રત્યક્ષદર્શી કેદારનાથ રેડ્ડીએ જણાવ્યું છે કે આ ટ્રેનમાં મુસાફરી કરવા માટે હોસ્પિટલમાંથી એક છોકરીને સ્ટેશન લાવવામાં આવી હતી. તેને શ્વાસ લેવામાં તકલીફ થઈ રહી હતી. જે બાદ તેમને ઓક્સિજન સિલિન્ડર અને કેટલીક અન્ય સુવિધાઓ આપવામાં આવી હતી. તેણીના શ્વાસ સામાન્ય થયા પછી જ તેણીને ટ્રેનમાં લઈ જવામાં આવી અને ટ્રેન નીકળી. તેમણે કહ્યું કે કર્મચારીઓની માનવતાએ આજે એક જીવ બચાવ્યો.\nMORE બેંગ્લોર NEWS\nબેંગ્લોર bangalore ભારતીય રેલવે indian railways\nExample of humanity: Duronto Express stopped for 26 minutes forasick girl!


લયસ્તરોવરસાદમાં – ભગવતીકુમાર શર્મા - લયસ્તરો\nJune 16, 2013 at 12:30 am by તીર્થેશ · Filed under ગઝલ, ભગવતીકુમાર શર્મા\nયાદ આછી ફરફરે વરસાદમાં,\nઆંખ ઝીણું ઝરમરે વરસાદમાં.\nબારીની જળમાં થઈ કાલાપલટ,\nબારણું ડૂસકાં ભરે વરસાદમાં.\nકેટલી વ્યાકુળ તરસની છે તરસ !\nકૂવાથાળે કરગરે વરસાદમાં.\nમિટ્ટીની ખુશ્બુને પૂરી પામવા,\nઆભ હેઠું ઊતરે વરસાદમાં.\nમોરના ટહુકા ને સણકા છાતીના;\nકોણ, ક્યાં ક્યાં વિસ્તરે વરસાદમાં !\nપાતળો કાગળ લઈ આકાશનો;\nકોઇ હોડી ચીતરે વરસાદમાં.\nઆંખ ને નભ સર્વ એકાકાર છે;\nકોણ આવે ખરખરે વરસાદમાં.\nJune 16, 2013 @ 1:43 am\nઆભ હેઠું ઊતરે વરસાદમાં…..ભાવુક હૃદયને ભીંજવતી સુંદર રચના !\nJune 16, 2013 @ 5:12 am\nકોણ આવે ખરખરે વરસાદમાં….ભાવક ને કવિ એકાકાર થઇ જાય..\nબારીની જળમાં થઇ કાયાપલટ….સમજાતું નથી…\nJune 16, 2013 @ 6:38 am\nkantilal vaghela said,\nJune 16, 2013 @ 7:32 am\nJune 16, 2013 @ 10:03 am\nખૂબ સુંદર ગઝલ\nJune 16, 2013 @ 10:26 pm\nભાવુક હૃદયને ભીંજવતી ખુબ સુંદર રચના !\nJune 18, 2013 @ 4:27 pm\nશ્રી ભગવતીભાઈ શર્મા જી ,\nફરી એક રચના વરસાદ પર ,\nGreat sir ,તમો છો તો ગુજરાતી જીવંત છે\nઅને સાથે સાથે ઉતમ કાવ્ય રચના જીવંત છે\n“યોગેશ શુક્લ ”\nસરસ વરસાદી ગઝલ..


2 relatives of Bhumi Pednekar died in 24 hours, condition of3is critical, actress shared post in SoMedia | ભૂમિ પેડનેકરની માસીને વેન્ટિલેટરની જરૂર; એક્ટ્રેસે સો.મીડિયામાં મદદ માગી, 24 કલાકમાં2સંબંધીઓના મોત,3ગંભીર - Divya Bhaskar\n2 Relatives Of Bhumi Pednekar Died In 24 Hours, Condition Of3Is Critical, Actress Shared Post In SoMedia\nદુઃખી:ભૂમિ પેડનેકરની માસીને વેન્ટિલેટરની જરૂર; એક્ટ્રેસે સો.મીડિયામાં મદદ માગી, 24 કલાકમાં2સંબંધીઓના મોત,3ગંભીર\nભૂમિ કોરોના સર્વાઈવર છે અને વિવિધ રીતે લોકોની મદદ કરી રહી છે\nભૂમિએ કહ્યું, અત્યારે માત્ર એક્શન કરવાનો જ ટાઈમ છે\nદેશ આ સમયે નાજુક પરિસ્થિતિમાંથી પસાર થઈ રહ્યો છે. કોરોનાવાઈરસ આપણાં જીવનમાં કોહરામ મચાવે છે. કોરોનાવાઈરસની બીજી લહેરે અનેક લોકોને પોતાની ચપેટમાં લઈ લીધા છે. સામાન્ય હોય કો ખાસ, તમામ લોકો કોવિડનો ભોગ બની રહ્યાં છે. જોકે, આ સમયે દેશ એક સાથે આ રોગચાળા સામે લડતો જોવા મળી રહ્યો છે. અનેક સેલેબ્સ પણ મદદ માટે આગળ આવ્યા છે. બોલિવૂડ એક્ટ્રેસ ભૂમિ પેડનકરના નિકટના બે સંબંધીઓના નિધન થયા હતા.\nભૂમિએ હાલમાં જ સો.મીડિયામાં પોસ્ટ શૅર કરીને કહ્યું હતું, 'દિવસો વધુને વધુ મુશ્કેલ બનતાં જાય છે. મને દિલ્હી-NCRમાં મારી માસી માટે એક વેન્ટિલેટરની જરૂર છે. તે હાલમાં ICUમાં છે, પરંતુ તેમને શિફ્ટ કરવાની જરૂર છે. જો કોઈને કંઈ ખબર હોય તો મહેરબાની કરીને મને ડાયરેક્ટ મેસેજ કરે.'\nમદદ મળતાં ભૂમિએ આભાર માન્યો\nસો.મીડિયાાં ભૂમિએ પોસ્ટ શૅર કર્યા બાદ યુઝર્સે ભૂમિની મદદ કરી હતી. ત્યારબાદ એક્ટ્રેસે પોસ્ટ શૅર કરીને માસીને મદદ મળી ગઈ હોવાની માહિતી આપી હતી. આ સાથે જ ભૂમિએ ચાહકોનો આભાર માન્યો હતો.\nભૂમિ પેડનેકરે સો.મીડિયામાં પોસ્ટ શૅર કરીને આ વાત કહી\nભૂમિ પેડનેકરે કહ્યું હતું, 'મેં 24 કલાકમાં મારા બે નિકટના લોકોને ગુમાવ્યા છે. આ બંનેને અમે ઘણો જ પ્રેમ કરતાં હતાં. જ્યારે ત્રણ લોકોની તબિયત ઘણી જ નાજુક છે. હું આખો દિવસ આ તમામ લોકો માટે ઓક્સિજન, બેડ્સની શોધમા જ હતી. દુઃખ માટે કોઈ જગ્યા નથી, માત્ર એક્શન. આ પૂરું થાય તેની હવે વધુ રાહ જોઈ શકું તેમ નથી. મહેરબાની કરીને થોડુંક યોગદાન આપો.#covidwarrior #CovidIndia'\nભૂમિ આ રીતે મદદ કરી રહી છે\nબીજી લહેરમાં અનેક સેલેબ્સ કોરોનાનો ભોગ બન્યા\nકોરોનાની બીજી લહેરમાં અનેક સેલેબ્સ કોરોનાની ચપેટમાં આવ્યા છે. ભૂમિ પેડનેકર, અક્ષય કુમાર, આમિર ખાન, અલ્લુ અર્જુન, રણબીર કપૂર, આલિયા ભટ્ટ, આર માધવન સહિતના અનેક સેલેબ્સને કોરોના થયો હતો. ઘણાં સેલેબ્સે કોરોનામાં જીવ પણ ગુમાવ્યો છે.


અમેરિકા ભારત અને ભારતની પ્રજાને પ્રેમ કરે છે: અમદાવાદમાં ડોનાલ્ડ ટ્રમ્પનું જોરદાર ભાષણ - ChiniMandi\nHome All News અમેરિકા ભારત અને ભારતની પ્રજાને પ્રેમ કરે છે: અમદાવાદમાં ડોનાલ્ડ ટ્રમ્પનું જોરદાર...\nઅમેરિકા ભારત અને ભારતની પ્રજાને પ્રેમ કરે છે: અમદાવાદમાં ડોનાલ્ડ ટ્રમ્પનું જોરદાર ભાષણ\nનમસ્તે ટ્રમ્પ પ્રોગ્રામ હેઠળ અમરિકાના પ્રમુખ ડોનાલ્ડ ટ્રેમ્પ પાકિસ્તાન અને આંતંકવાદ સામે ગરજી ઉઠ્યા હતા અને બધા જ દેશોને પોતાની બોર્ડરની સુરક્ષા કરવાનો હક છે. પહેલીવાર કોઈ અમેરિકન રાષ્ટ્રપતિ ગુજરાતની ધરતી પર આવીને ડોનાલ્ડ ટ્રમ્પ દ્વારા ભારતના દેશના બધા જ એન્ગલથી વખાણ કરીને જણાવ્યું હતું કે અમેરિકા ભારત દેશને અને તેની પ્રજાને પ્રેમ કરે છે.\nસવારે એરપોર્ટ પર ગાર્ડ ઓફ ઓનર સાથે ડોનાલ્ડ ટ્રમ્પ અને તેમના પરિવારનું એરપોર્ટ પર ભવ્ય સ્વાગત કરાયું હતું.જેના બાદ રોડ શોમાં તેમનો કાફલો ગાંધી આશ્રમ પહોંચ્યો હતો. ત્યાર બાદ કાફલો મોટેરા સ્ટેડિયમ પહોંચ્યો છે. અમેરિકાના રાષ્ટ્રપતિ અને પીએમ મોદી નો કાફલો મોટેરા સ્ટેડિયમ પહોંચે તે પહેલા જ તેઓની વોર્નિંગ કાર અને પાયલોટ કાર મોટેરા પહોંચી ગઈ હતી. સ્ટેડિયમમાં 12વાગ્યાની આસપાસ સવા લાખ જેટલી ભીડ એકઠી થઈ ગઈ છે. જેઓ ટ્રમ્પના અને મોદીના ભાષણની પ્રતીક્ષા કરી હતી.\nબહારના વડા પ્રધાને તેમને પોતાની સ્પીચમાં આવકારીને ટ્રમ્પ ને સ્પીચ આપવા માટે આવકાર્ય હતા.નમસ્તે કહીને ટ્રમ્પે પોતાના સંબોધનની શરૂઆત કરી હતી.તેઓ બોલ્યા કે,આ એક ગ્રેટ ઓનર છે અને મોદીને પણ ગ્રેટ ચેમ્પિયન ઓફ ઈન્ડિયા ગણાવ્યા.પાંચ મહિના પહેલા અમેરિકાએ પીએમ મોદીનું સ્વાગત કર્યું હતું. ત્યારે આજે ભારતે અમે વિશ્વના સૌથી મોટા સ્ટેડિયમમાં આવકાર્યાં છે. મોટેરા સ્ટેડિયમ બહુ જ સુંદર છે.આ ભવ્ય વેલકમ માટે તમારો આભાર.મારા અને મારા પરિવાર માટે આ ગર્વની બાબત છે.અમે આ સ્વાગત હંમેશા યાદ રાખીશું.તેમણે કહ્યું કે,પીએમ મોદીએ પોતાની જિંદગીમાં ઘણી મહેનત કરી છે અને ચાવાળા તરીકે શરૂઆત કરી.તેમણે પોતાના પિતાની ચાની દુકાન પર કામ કર્યું. પીએમ મોદીને આજે દરેક કોઈ પ્રેમ કરે છે.પરંતુ તેઓ ઘણા ટફ છે. આજે પીએમ મોદી હિન્દુસ્તાનના સૌથી પ્રમુખ નેતા છે,ગત વર્ષે 60 કરોડથી વધુ લોકોએ પીએમ મોદીને વોટ આપ્યા અને સૌથી મોટી જીત અપાવી.તેઓ બોલ્યા કે,પીએમ મોદી આજે ભારતના સક્સેસફુલ લીડર છે.તમે માત્ર ગુજરાતનું જ ગર્વ નથી.70 વર્ષમાં ભારતનો વિકાસ થયો છે.20મી સદીમાં આ ઈકોનોમી6ગણી વધી છે. ભારતનું પોટેન્શિયલ એક્સિલન્ટ છે.\nડોનાલ્ડ ટ્રમ્પે કહ્યું કે, કાલે હું પીએમ મોદી સાથે દ્વિપક્ષીય વાર્તા કરીશ.જેમાં અમે અનેક ડિલ પર વાત કરીશું.ભારત અને અમેરિકા ડિફેન્સ ક્ષેત્રમાં આગળ વધી રહ્યાં છે. અમે ભારતને જલ્દી જ સૌથી ખતરનાક મિસાઈલ અને હથિયાર આપીશું.ડોનાલ્ડ ટ્રમ્પ બોલ્યા કે,અમેરિકા-ભારત બંને એકસાથે મળીને આતંકવાદની વિરુદ્ઘ લડાઈ લડીશું.ઈસ્લામિક આતંકવાદની વિરુદ્ધ અમેરિકા લડાઈ લડી રહ્યું છે.આપણા દેશ ઈસ્લામિક આતંકવાદના શિકાર રહ્યાં છે, જેની વિરુદ્ધ અમે લડાઈ લડી છે. અમેરિકાએ પોતાના એક્શનમાં ISIS ને નાબૂદ કર્યું, અને અલ બગદાદીનો ખાત્મ કર્યો. અમે આતંકવાદની વિરુદ્ધ મોટા એક્શન લઈ રહ્યાં છે. પાકિસ્તાન પર પણ અમેરિકાએ દબાણ બનાવ્યું છે. પાકિસ્તાનને આતંકવાદની વિરુદ્ધ એક્શન લેવું હશે, દરેક દેશને પોતાને સુરક્ષિત કરવાનો અધિકાર છે.\nટ્રમ્પ બોલ્યા કે,ગુજરાત સ્પેશિયલ સ્થળ છે. તેથી તમારા બધાનો આભાર. અમેરિકાની ઈકોમોની પહેલા ક્યારેય થઈ ન હતી તે રીતે બૂમ કરી રહી છે. અમારી મિલીટરી પહેલા કરતા વધુ સ્ટ્રોન્ગર બની છે.તે વિશ્વની મોસ્ટ પાવરફુલ મિલીટર બની છે.અમે મહાત્મા ગાંધી આશ્રમની મુલાકાત કરી.અમે અહીંથી મેજિસ્ટક તાજમહેલ જોવા જઈશું.બંને દેશો વચ્ચેના સંબંધો મજબૂત કરવા માટે હું અને વડાપ્રધાન મોદી ચર્ચા કરીશું. અમે ઈન્ડિયા સાથે વેપાર ડિલ કરીશું. આવતીકાલે અમે ભારત સાથે હેલિકોપ્ટર કરાર કરીશું.\nઅમેરિકન પ્રેસિડન્ટે પોતાના સંબોધનમાં સ્વામી વિવેકાનંદ, સરદાર પટેલ, ડીડીએલજે ફિલ્મ, બોલિવુડ, સચીન તેંડુલકર તથા વિરાટ કોહલી જેવા મહાનુભાવોને યાદ કર્યાં હતા. ડોનાલ્ડ ટ્રમ્પ બોલ્યા કે, ભારત આજે પોતાના લોકોમાં વિશ્વાસ જીતે છે, જોકે, અમેરિકા અને હિન્દુસ્તાન એક જેવા દેશો છે. અમેરિકા અને ભારતમાં અનેક સમાનતા છે, જેમાં દરેક વ્યક્તિને એક સમાન માનવામાં આવે છે. અમેરિકન રાષ્ટ્રપતિએ આ દરમિયાન સ્વામી વિવેકાનંદ, મહાત્મા ગાંધીનો ઉલ્લેખ કર્યો હતો. અમેરિકન રાષ્ટ્રપતિ બોલ્યા કે, ભારત દર વર્ષે 2000થી વધુ ફિલ્મો બનાવે છે,જે બોલિવુડ છે. સમગ્ર દુનિયામાં તેનું સ્વાગત કરવામાં આવે છે. લોકો ભાંગડા મ્યૂઝિકનો ઉલ્લેખ કરે છે. લોકોને ડીડીએલજે પણ બહુ પસંદ છે. ડોનાલ્ડ ટ્રમ્પ બોલ્યા કે, ભારતે દુનિયાને સચીન, વિરાટ કોહલી જેવા મોટા પ્લેયર્સ પણ આપ્યા છે.\nઅમેરિકન રાષ્ટ્રપતિ બોલ્યા કે, પીએમ મોદી ન માત્ર ગુજરાતના,પરંતુ સમગ્ર દેશના ગર્વ છે. જે અસંભવને શક્ય બનાવી શકે છે.વડાપ્રધાનની આગેવાનીમાં આજે ભારત પ્રગતિ કરી રહ્યું છે અને આ વિકાસની યાત્રા દુનિયા માટે ઉદાહરણરૂપ છે.આજે ભારત અર્થવ્યવસ્થાના ક્ષેત્રમાં મોટી શક્તિ બની ગયું છે. ભારતે એક દાયકાની અંદર જ અનેક કરોડો લોકોને ગરીબી રેખામાંથી બહાર કાઢ્યા છે.ડોનાલ્ડ ટ્રમ્પે આ દરમિયાન ઉજ્જવલા યોજના, ઈન્ટરનેટ સુવિધા, વડાપ્રધાન આવાસ યોજના જેવી મોદી સરકારની અનેક યોજનાઓનો ઉલ્લેખ કર્યો હતો. અમેરિકાના રાષ્ટ્રપતિ બોલ્યા કે, આજે ભારત એક મોટી શક્તિ બનીને ઉભર્યું છે. જે આ સદીની સૌથી મોટી બાબત છે. જે એક શાંતિપૂર્ણ દેશ હોવાની સાથે મેળવ્યું છે.


તારું તને અર્પણ | Gujarati Drama Story | Kinjal Patel\nતારું તને અર્પણ\n3 mins 6803mins 680\nGujarati Story : #6861 Gujarati Story Drama : #1587\n#krishna #love #faith #wife\nશું કહું તારા વિશે? જેટલું પણ કહીશ એ ઓછું છે. તારા વિશે લખવા માટે મારો શબ્દકોશ પણ ઓછો પડશે છતાં એક નાનો પ્રયાસ જરૂર કરવા માંગીશ. તારા વિશે વિચારવું, વાતો કરવી એ મારા માટે સુખનું કારણ છે તો આ સુખને આજે શબ્દોમાં ઢાળીને એક રચનામાં પરિવર્તિત કરવું છે.\nતને જોતા જ માનમાં ઘણા વિચાર આવે છે પણ સૌથી પહેલા ફક્ત એક જ વિચાર આવે છે અને એ વિચાર હોય છે મારા કૃષ્ણનો. મારા કૃષ્ણ, એમને મારા એટલા માટે કહું છુ કારણ કે એ ભલે આખા જગતના હોય કે આખું જગત એમણું હોય પણ હું મારી નજરે મારા કૃષ્ણને જોઉં છું તો એ ફક્ત અને ફક્ત મારા છે.\nએમ તો કૃષ્ણના જીવનમાં ઘણી સ્ત્રીઓ આવી પણ એમણા જીવનમા આવેલ યે ત્રણ મુખ્ય સ્ત્રીઓ જેમણે એમણા જીવનમા મુખ્ય ભૂમિકા ભજવી અને અજાણતા જ પોતાનુ બધું કૃષ્ણને અર્પણ કરી દીધું અને બસ કૃષ્ણના સહારે જીવન વ્યતિત કરી દીધું. આ ત્રણ સંબંધ કૃષ્ણના જીવનના મુખ્ય સંબંધ બની રહ્યા, એમાંથી પહેલા રુક્મિણી, પછી રાધા અને પછી દ્રૌપદી. આ ત્રણેય સ્ત્રીઓએ કઇ પણ મેળવવાની આશા વીના ફક્ત આપ્યું હતું.\nઆ ત્રણેયમાં એક કૃષ્ણની પત્ની હતી, બીજી એમણી પ્રિયેસી અને ત્રીજી એમણી સખી. આ ત્રણેયના જીવનનું કેન્દ્ર ફક્ત કૃષ્ણ જ હતા અને પોતાના જીવનનું બધું સુખ એણે જ આપ્યું છે એવી જ રીતે તે આ ત્રણેય સંબંધ તે મને આપ્યા છે. હું તારી સખી પણ છું, પ્રિયેસી પણ છું અને પત્ની, કદાચ બની શકું. કદાચ શબ્દોનો ઉપયોગ એટલા માટે કર્યો કારણ કે તું આ જીવનમાં ફક્ત મારો થઇને રહી નહી શકે અને હું તને બાંધીને રાખવા નથી માંગતી.\nકૃષ્ણને પણ કોણ બાંધી શક્યું હતું. એવું નથી કે તારી સરખામણી કૃષ્ણ સાથે કરું છું પણ તું મારી માટે કૃષ્ણ કરતા ઓછો પણ નથી. કૃષ્ણનું સ્થાન મારા જીવનમાં અતુલ્ય છે પણ તારા વિના હું અધુરી છું અને કદાચ અધુરી જ રહેવા માંગુ છું. મારા જીવનનો આધાર તું છે અને તારા જ સહારે જીવન ગાળવાની ઇચ્છા છે.\nજેવી રીતે રાધાએ કૃષ્ણને અનન્ય પ્રેમ કર્યો, પુરા સમર્પણ સાથે કૃષ્ણની બની ગઇ અને કૃષ્ણમય થઇ ગઇ. પત્ની બીજાની હોવા છતાં કૃષ્ણને કોઈ પણ હદ વિના પ્રેમ કર્યો અને હંમેશા કરતી રહી. એટલે જ કદાચ જીવનનો ત્યાગ કરતા પહેલા કૃષ્ણએ પણ એની અનુમતિ માંગવી પડી હતી અને રાધાએ ફરીથી એટલી જ સરળતાથી અનુમતિ આપી દીધી જેવી રીતે પહેલા આપી હતી, ગોકુળ છોડતી વખતે. રાધાને ખબર હતી કે હવે ફરીથી કૃષ્ણ સાથે મિલન શક્ય નહી થાય છતા કોઈ પણ આશા વિના કૃષ્ણને ફક્ત આપતી રહી એવી જ રીતે અનુમતિ પણ આપી જ દીધી. એવી રીતે મારામાં હિંમત નથી કે તને મારાથી દુર જવાની અનુમતિ આપી દઉં પણ ક્યારેક તો અનુમતિ આપવી જ પડશે. પણ એ વાતની ખુશી છે કે તારા માટે હું રાધા બની શકી.\nજેવી રીતે રુક્મિણીએ ફક્ત એક પત્રના સહારે પોતાનું સંપુર્ણ જીવન કૃષ્ણને અર્પણ કરી દીધું. એવી જ રીતે એક આશાના સહારે મારું જીવન પણ તને અર્પણ છે. જાણું છું આપણું મિલન શક્ય નથી છતાંય આ જીવનમાં નહી તો બીજા કોઈ જીવનમાં શક્ય બને. ફરીયાદ નથી બસ એક આશા છે આ જીવનથી અને બસ એને પુરી કરવા માટે ઝંખુ છું.\nરુક્મિણીએ ક્યારેય કૃષ્ણને જોયા નહોતા છતાંય એક પત્ર લખી દીધો કે તમને મે મનથી પતિ માન્યા છે અને તમારા સિવાય બીજા કોઈ પણ સાથે લગ્ન કરવા નથી માંગતી. એણે તો એ પણ નહોતી ખબર કે કૃષ્ણ એમને લેવા આવશે કે નહી. બસ એક વિશ્વાસ સાથે એમણે પત્ર લખ્યો હતો અને એવો જ વિશ્વાસ તારા પર છે. તું ભલે મારો ના થઇ શકે પણ એક વિશ્વાસ સાથે હું તારી થઇ ગઇ.\nજેવી રીતે દ્રૌપદી એ પણ કૃષ્ણમાં અનન્ય વિશ્વાસ હતો. જ્યારે કોઇએ પણ એનો સાથ ના આપ્યો ત્યારે કૃષ્ણ જ એણે સહાય કરવા માટે તૈયાર હતાં, ક્યારેય એનો સાથ ના છોડ્યો. દ્રૌપદી આમ તો કૃષ્ણની સખી હતી પણ એ કૃષ્ણને અનન્ય પ્રેમ કરતી હતી એટલે જ બધું અર્પણ કરવાની શક્તિ પણ હતી કદાચ અને હકથી માંગી લેવાની હિંમત પણ.\nએવી જ રીતે તારી પાસે હકથી માંગી શકું એવું કઇ નથી. તે મને બધું જ આપ્યું છે છતાંય વધારે પામવાની ઇચ્છા છે.\nબીજુ કઇ નહીં મને ફક્ત તારો સમય જોઈએ છે. હું તારી માટે આ ત્રણેય બનવા તૈયાર છું. તારે ફક્ત મારા માટે કૃષ્ણ બનવાની જરૂર છે.


બિગ બોસ 15: શિલ્પા શેટ્ટીએ રાખી સાવંતને આપ્યો જડબા તોડ જવાબ બિગ બોસ 15: શિલ્પા શેટ્ટીએ રાખી સાવંતને આપ્યો જડબા તોડ જવાબ - Vibes Of India\nબિગ બોસ 15: શિલ્પા શેટ્ટીએ રાખી સાવંતને આપ્યો જડબા તોડ જવાબ\nTeam VoI | Updated: January 17, 2022 8:17 pm\nબોલિવૂડ અભિનેતા સલમાન ખાનનો શો ‘બિગ બોસ 15’ હાલ ઘણો જોવાઈ રહ્યો છે. આ શો તેના ફિનાલેની નજીક આવી રહ્યો છે અને ઘરના સ્પર્ધકો વચ્ચેની સ્પર્ધા દિવસેને દિવસે મુશ્કેલ બની રહી છે.\nબિગ બોસ 15ના નવા પ્રોમોમાં અમે ઘરના તમામ સ્પર્ધકોને વીડિયો કોલ દ્વારા તેમના પરિવારના સભ્યો સાથે વાતચીત કરતા જોયા હતા. કરણ કુન્દ્રા, પ્રતિક સહજપાલ, શમિતા શેટ્ટી અને રાખી સાવંત તેમના પરિવારના સભ્યોને જોઈને ખૂબ જ ખુશ અને ભાવુક થઈ ગયા હતા.\nશમિતા શેટ્ટી તેની માતા અને બહેન સાથે વાતચીત કરી હતી. શિલ્પા શેટ્ટીએ પણ વીડિયોમાં રાખી સાવંતને તેની બહેન શમિતા અને કરણ કુન્દ્રાની જોડી પર પ્રતિક્રિયા આપી હતી. શિલ્પા શેટ્ટી રાખી સાવંતને કહે છે, ‘મહેરબાની કરીને તમે જોડીઓ બનાવવાનું બંધ કરો. અમારા ઘરે એક જ કુંદ્રા છે.\nશમિતા બિગ બોસ 15 ની સૌથી મજબૂત સ્પર્ધકોમાંની એક છે. ત્યારે અભિનેત્રીએ હંમેશાં તેની બહેનને ટેકો આપ્યો છે. તાજેતરમાં શમિતાના ચાહકોએ ટ્વિટર પર ‘શમીતા વિનિંગ હાર્ટ્સ’ ટ્રેન્ડ કરવાનું શરૂ કર્યું હતું અને શિલ્પા તેમાં જોડાઈ હતી.\nતેમણે શમીતા અને પ્રતિક સહજપાલના નૃત્ય પર પણ પ્રતિક્રિયા આપી હતી. અમને કહો કે શમિતા અને પ્રતીકે શો ‘હુનરબાઝ’ના પ્રમોશન માટે ડાન્સ કર્યો હતો. તેઓએ બંનેને ક્યૂટ પણ કહ્યા હતા.


4 hanging bodies were found from the forests of Banaskantha\nOctober 16, 2020 | 6:13 pm IST\nબનાસકાંઠામાં જંગલ (Banaskantha Forest)માંથી આજે ચાર મૃત્તદેહ મળી આવ્યા છે. અલગ-અલગ જગ્યાએથી લટકતા મૃત્તદેહો મળી આવ્યો છે. આજે બાલારામ જંગલ (Balaram Forest)માંથી વધુ એક યુવકનો મૃત્તદેહ મળી આવતા ખળભળાટ મચી ગયો છે. આ પહેલા દાંતા (Danta)ના બારવાસ અને જેસોર જંગલ (Jesor Forest)માંથી મૃત્તદેહ (Dead Body) મળ્યા હતા.\nઆજે પાલનપુર નજીક જેસોરના જંગલમાં એક પ્રેમી યુગલની ગળે ફાંસો ખાધેલી હાલતમાં લાશ મળી આવતા ચકચાર મચી ગઇ હતી. આ ઘટનાનાં પગલે ફોરેસ્ટ વિભાગના કર્મચારી તેમજ પોલીસ ઘટનાસ્થળે દોડી આવ્યા હતા. પોલીસે યુગલની લાશને પીએમ માટે મોકલી વધુ કાર્યવાહી હાથ ધરી છે. પોલીસ તપાસમાં 2-3 દિવસથી આ લાશ લટકતી હોવાનું જાણવા મળ્યુ હતું. લાશથી થોડે દૂર પોલીસને એક બાઇક પણ મળી આવી હતી. જોકે, પ્રેમી યુગલ પાસેથી કોઇ સુસાઇડ નોટ મળી નહતી. પ્રેમી યુગલે ક્યા કારણોસર આત્મહત્યા કરી તે જાણી શકાયુ નથી.\nબનાસકાંઠાના દાંતાના બારવાસ અને જેસોરના જંગલોમાંથી લટકતી લાશો મળવાનો સિલસિલો યથાવત છે. પાલનપુર નજીક બાલારામ જંગલમાંથી વધુ એક યુવકની લાશ મળી આવતા ખળભળાટ મચી ગયો છે. ઝાડ પર લટકતી હાલતમાં યુવકની લાશ મળી આવી છે. આજે દાંતાના બારવાસમાં, જેસોરના જંગલોમાં પ્રેમી પંખીડા, જ્યારે બાલારામના જંગલમાં યુવકની આત્મહત્યા કરેલી હાલતમાં લાશ મળી આવી છે. જિલ્લામાં આજે ચાર લોકોની જંગલમાંથી લાશ મળી આવી છે.\nઆ વીડિયો પણ જુઓ : જયેશ પટેલ સહિત 13 સામે ગુનો દિપેન ભદ્રન\nપેટા ચૂંટણી પહેલા ભાજપને વધુ એક ફટકો, 40 હોદેદોરોએ છેડો ફાડી કોંગ્રેસની શરણ લીધી\nબનાસકાંઠા: બાઇકચાલક યુવકના શરીર પર ટ્રકનું ટાયર ફરી વળ્યું, પ્રત્યક્ષદર્શી પણ ડરી ગયા\nકોરોનાએ અમદાવાદના થિયેટર માલિકોને રડાવ્યા, ફિલ્મોને ન મળ્યો એક પણ દર્શક


GURUDEV: February 2017\nવકીલ રાખવાની ત્રેવડ નથી અને સમયનો અભાવ હોવાથી આ લખાણમાં અતિ ઉત્સાહ હોવા છતાં હાલમાં જીવીત કોઈ વ્યક્તિ કે સંસ્થાના નામનો ઉલ્લેખ કરેલ નથી.\nજાણકારી ન હોવા કરતાં અધૂરી જાણકારી હોવી અત્યંત જોખમકારક છે ! છેલ્લાં ઘણાં દિવસથી કેટલાંક શૈક્ષણિક બૂટલેગરો કહે છે કે, “પહેલાંના ઋષિમુનિઓ ઝાડ નીચે બેસીને ભણાંવતા હતાં છતાં આજના કરતાં સારું શિક્ષણ આપતાં હતાં.” વાગોળને હંમેશા દુનિયા ઉંધી જ દેખાય ! ગઈકાલના ઋષિમુનિઓનું જ લેટેસ્ટ વર્ઝન “શિક્ષક” છે.\nઉપરના વાક્યને ફરી એકવાર વાંચો. “ઝાડ નીચે ભણાવતાં ......” યસ, ભણાવતાં અમે ક્યાં ભણાવીએ છીએ જ ? ૧૮ પુરાણો, શાસ્ત્રો જોઈ લીધાં, એક પણ ઋષિમુનિ BLO ન હતાં. કોઈ ઋષિમુનિ ઓડીટ કરાવવા ગયા નહોતાં. કોઈ ઋષિમુનિ ૨૦ દિવસીય બ્લોક-ક્લસ્ટરની તાલીમમાં જોડાયા ન હતાં, એકપણ આશ્રમનું ઈન્સ્પેક્શન થયું ન હતું. હોળી-દિવાળી જેવા ઉત્સવો સિવાય અન્ય કોઈ ઉત્સવનું આયોજન કરેલ ન હતું. તે સમયે હજુ શિષ્યવૃતિના કોઈ પત્રકો બન્યા ન હતાં. ઓન લાઈન ડેટા એન્ટ્રીને લગભગ પાંચેક હજાર વર્ષની વાર હતી. તે સમયે રાજાશાહી હોવાથી કોઈ ઋષિમુનિને પ્રિસાઈન્ડિંગ કે પોલિંગ ઓફિસરનો ઓર્ડર મળ્યો ન હતો. ૯ નું ઉચ્ચત્તર પગાર ધોરણ મેળવવા કોઈ ઋષિમુનિ દર દર કી ઠોકરે ખાતાં જોવામાં આવ્યા નથી. આવું તો કેટલુંય ગણાવી શકાય તેમ છે.\nઋષિમુનિઓ સફળ હતાં તેનું કારણ છે:- આશ્રમોમાં ગુરૂઓ સિવાય અન્ય કોઈ અધિકારી અથવા કેન્દ્રિય સંસ્થાનું કોઈ નિયંત્રણ ન હતું. આપણા દેશની ગૌરવ સમી વિક્રમશિલા વિદ્યાપીઠમાં હજારો વિદ્યાર્થીઓ અભ્યાસ કરતાં હતાં. આ વિદ્યાપીઠનું સમગ્ર સંચાલન એક મુખ્ય અધ્યક્ષ અને ૬ વિદ્વાનોની સમિતિ મળીને વિદ્યાપીઠની પરીક્ષા, શિક્ષણ, શિસ્ત વગેરેનો પ્રબંધ કરતા હતાં. ભારતની એકપણ વિદ્યાપીઠ, આશ્રમ કે ગુરૂકુળમાં રાજકારણને પ્રવેશ ન હતો. (રાજકારણ ખરાબ બાબત છે એવું કહેવાનો બિલકુલ આશય નથી.) તમામ સંસ્થાઓ સ્વાયત્ત હતી. વળી, આ સંસ્થાઓમાં કઠોર અનુશાસનનું પાલન કરાવવામાં આવતું. તક્ષશીલાની શસ્ત્ર વિદ્યાલયમાં જુદાંજુદાં રાજ્યોના ૧૦૩ રાજકુમારો ભણતાં હતાં. તેઓ પણ જો વારંવાર ભૂલો કરે તો તેમનેય મહાપ્રસાદી મળતી હતી !\nહાલની સરખામણીમાં તે સમયનો PTR ૫:૧ હતો.(પાંચ વિદ્યાર્થી દીઠ એક શિક્ષક) આ માહિતી નાલંદા વિદ્યાપીઠની છે. જે સમાજમાં કવિ કરતાં ક્લાર્કને બેંકલોન જલદી મળતી હોય તે સમાજમાં શિક્ષક શું કરી શકે ?? દરેક ગુરૂકૂળને માટે કેટલાંક વિષયો ફરજીયાત હતાં, કેટલાંક વિષયો મરજીયાત હતાં તો કેટલાંક વિષયો ફરજીયાત અભરાઈએ ચઢાવી દીધેલ હતાં. પાઠ્યપુસ્તકો શિક્ષણમાં બાધારૂપ હોવાથી આશ્રમોમાં તેમને એડમિશન મળ્યું ન હતું. પ્રશ્નપત્રો અને OMR SHEET ઋષિમુનિઓએ રિજેક્ટ કરી, માત્ર પ્રેક્ટીકલ એક્ઝામ લેતાં હતાં. પ્રતિ માસ રૂ.૧૮૦૦ ની સ્વચ્છતા ગ્રાન્ટ મળતી ન હોવાથી આશ્રમનું તમામ કાર્ય ગુરૂ-શિષ્ય જ કરતાં હતાં. આશ્ચર્ય એ વાતનું છે કે ઈતિહાસમાં ક્યાંય એવું નોંધાયું નથી કે કોઈ વાલી પોતાના બાળકને આશ્રમમાં કામ કરાવે છે એવી ફરીયાદ લઈને આવ્યું હોય !!!\nપુરાતન કાળમાં શિક્ષકની એક લાયકાત એ હતી: તે કોઈ એક વિષયમાં નિષ્ણાંત હોવો જોઈએ અને અન્ય વિષયોનો જાણકાર હોવો જોઈએ. આજના સંદર્ભમાં મૂલવો તો આજે ધોરણ ૬ થી ૮ ના શિક્ષક માટે પ્રજ્ઞા વર્ગનો ઊંબરો ડુંગરો બની જાય છે ! તથા પ્રજ્ઞા શિક્ષક માટે ધોરણ ૬ થી ૮ એ કોઈ વિઝા લઈને જ જઈ શકાય એવું સ્થળ બની જાય છે ! આ વાત ન સમજાય તો આ ફકરાની પહેલી બે લીટી ફરી વાંચી લો. આમાં વાંક શિક્ષકનો નથી. આઝાદી બાદ આ દેશમાં સૌથી વધુ પ્રયોગો શિક્ષણ અને દેડકા પર જ થયા છે ! આ સિલસિલો હજુ ચાલુ છે.\nવિદ્યાપીઠોમાં ૫/૧૦ થી માંડીને ૬૦ વિષયો સુધીનું શિક્ષણ આપવામાં આવતું હતું. વિદ્યાર્થી જે વિષયમાં વધુ રસ બતાવતો, તે વિષયનું વ્યાપક જ્ઞાન આપીને તેને તે વિષયનો “નિષ્ણાંત” બનાવવામાં આવતો હતો. ભૌતિક વિષયોની સાથે સાથે ધાર્મિક અને આધ્યાત્મિક બાબતો પણ શીખવાડવામાં આવતી, એટલે તે સમયમાં શિષ્યોને વિદ્યાર્થીઓ કહેવાતા. આજે જે સાડા પાંચ કિલોના દફતરો ઊંચકીને પીળી પીળી બસોમાંથી ઉતરતાં કીડ્સ ઓક્ષ (બાળ બળદ) જુઓ છો ને તે “શિક્ષાર્થી” છે “વિદ્યાર્થી” નથી.\nદરરોજ સૂર્યોદય થાય અને એકાદ પ્રવૃતિ કરાવવાનો પરીપત્ર નિશાળ શોધતો શોધતો આવી જાય છે. અભ્યાસિક પ્રવૃતિઓ ઘટતી જાય છે ને સહ અભ્યાસિક પ્રવૃતિઓ વધતી જાય છે !! એકપણ ભારતમાતાનો પુત્ર શાળામાંથી આ નકામી પ્રવૃતિઓ બંધ કરવી એવો પરીપત્ર કરતો નથી. ઉદાહરણ સહિત વાત કરીએ તો જ્યારથી ગુજરાત રાજ્ય અલગ થયું ત્યારથી પ્રાર્થના સંમેલનમાં કરાવવાની વિવિધ પ્રવૃતિઓના અઢળક પરીપત્રો થયા છે. પ્રાર્થના, ભજન, ધૂન, બાળગીત, અભિનય ગીત, આજનું પંચાંગ, સમાચાર વાંચન, ઉખાણાં, પ્રશ્નોત્તરી, યૌગિકક્રીયાઓ, શિક્ષકોના વક્તવ્ય, આજનું ગુલાબ, આજનો દિપક, પ્રજ્ઞાગીત, પ્રતિજ્ઞાપત્ર, ઘડિયાગાન, પુસ્તક સમિક્ષા વગેરે વગેરે વગેરે, ઉમેરાતું જ રહ્યું છે. કોઈ સરસ્વતીના સાચા સાધકે આમાંથી આ પ્રવૃતિઓ હવે રદ કરવી એવો લેટર કર્યો ખરો ?? શિક્ષક એક્ટેવીટી ઓક્ટૉપસ બની ગયો છે ! શિક્ષકો સ્વ વિવેકથી મેનેજ કરે જ છે, છતાં કોઈક તો સમજો !!\nકેટલાંક ચોક્કસ શિક્ષકોની જરૂરિયાત ઊભી થાય ત્યારે પ્રસંશાના પુલ બાંધવામાં આવે છે. “તમે તો તાલુકાનું ક્રીમ છો, તમે તો જિલ્લાનું ક્રીમ છો, તમે તો રાજ્યનું ક્રીમ છો.” સ્વાર્થ સધાઈ જાય પછી આ ક્રીમ ખાટી છાશમાં રૂપાંતર થઈ જાય છે. “ “ખાટી છાશ” નું સ્થાન ક્યાં હોય તે તો આપણે જાણીએ જ છે. આ ક્રીમમાંથી ખાટી છાશ બનવાના સમય દરમ્યાન તે શિક્ષકના વર્ગનું શિક્ષણ વલોવાઈ જાય છે.\nદલીલબાજીમાં પ્રકાશ ઓછો અને ગરમી વધુ હોય છે એટલે હવે કોઈ દલીલ કરવી નથી. પુરાતન સમયનું શિક્ષણ બેશક સારૂ હતુ તેની ના નથી પણ તેના યોગ્ય સંદર્ભનો વિચાર કર્યા વગર આજના શિક્ષકને શૂળીએ ચઢાવવો બિલકુલ યોગ્ય નથી,\nસહુથી સારો સંબંધ\nસહુથી સારો સંબંધ આપણી આંખોનો છે, એક સાથે ખૂલે છે,\nએક સાથે બંધ થાય છે, એક સાથે રોવે છે, અને એક સાથે જ સુવે છે,\nએ પણ આખી જિંદગી એક બીજા ને જોયા વગર..\nપીળા કપડાને પાથરી,કંકુના છાંટા કરી,ગોળધાણા ની સાથે શીરો ધરાવી, જમણા હાથે નારાછડી બાંધી કપાળે ચાલ્લો કરીને કદાચ પહેલીવાર બંદાને શાળાએ મુકવા પપ્પા સ્કુટર પર આવ્યા હશે.શાળામાં પગ મુકતાજ હસતા હોઇશુ કે રડતા એ તો ઇશ્વર જાણે! પણ ઍક ગજબની લાગણી જન્મી હશે જે આજેય અકબંધ છે.\nઆજેય શાળાની બહારથી પસાર થતા “મારી સ્કુલ” એવા શબ્દો નીકળીજ જાય છે. બાલમંદિર કે પહેલા બીજામા પડતા, આખડતા ગરબડ ગોટાળા કરતા જીવનનો એકડો ઘુંટતા શીખ્યા.\nરોજ રોજ એક જ રંગનો યુનીફોર્મ પહેરવાની ફરજ એકબીજામાં સમાનતા અને ભાઇચારાની ભાવના પ્રગટાવવા હતી એની જાણ કેટલાય ઉંમરથી મોટા થઇ ગયેલાઓને આજેય કદાચ નહી હોય.\n“કરમણ્યૈ વાધીકારસ્તે” નો સિંધ્ધાંત ન જાણતા આપણે વિદ્યા નામની વનસ્પતીના પાંદડાને નોટબુકના બે પાનાની વચ્ચે મુકિને A ગ્રેડની રાહ જોતા ઍ યાદ કરીને મ્હો મલકી જાય છે નહી?\nસવારથી લાવેલા અને સાથે બેસીને ખાધેલાઍ નાનકડા નાસ્તાના ડબ્બામાં રહેલા સેવમમરા જેવો સ્વાદ આજે બત્રીસે જાતના ભોજનમાં શોધવા જઇએ તોય જડતો નથી.\nઆજના હાયજીનીક સેન્સમા જીવવા જાતને ટેવ પાડતા આપણને નાનપણમાં વાગતુ અને મ્હોઢાંનુ થુક તેના પર લગાડિને મુઠ્ઠી માટી તેના પર ચોપડિ દેતા અને પાછુ મટી પણ જતુ એ માન્યામાં નથી આવતુ.\n“જોની જોની યસ પપ્પા.. ઇટીંગ શુગર નો પપ્પા “.. શીખતી વખતે કોને ખબર હતી કે આવનારી જિંદગીમાં નોકરીમાં બોસ સામે અને ધંધામાં ઉઘરાણીવાળાની સામે બોલવાના જુઠાણાની એ નેટ પ્રેકટિસ હતી!!!\nહજીયે પેલો બાવો શોધે જડતો નથી જે આપણે ના ઉંઘી જઇએ તો આવવાનો હતો ને મારો બેટૉ કયારેય આવ્યો નથી..\nદુકાનમાં જે ગમતું રમકડું આપણને ગંદુ છે એમ કહી ને બિજુ હાથમાં પકડાવામાં આવતુ ત્યારે એ ખુબ મોંઘું હતું એની સમજણ છેક આજે જઇને પડે છે.\nઍ શૈશવમાં ખાધેલો માર હશે કે પછી ઍમનાજ સીંચેલા સંસ્કાર કે આજે પણ સામે મળેલા શાળાના શીક્ષકને જોઇ રસ્તાની વચ્ચે પણ તેમને પગે લાગીયે છીયે. વળી પાછા આપણને જીવનમા આગળ વધેલા જોઇને જયારે તેમની આંખો હર્ષથી ભીની થઇ જાય ત્યારે એજ શીક્ષકની આપણે પાડેલી “પોપટ” જેવી ખિજ યાદ કરીને કયાંરેક પોતાના પર પણ આપણને ધીક્કાર થતો જ હશે નહિ?\nએક હાથમા સાઇકલનુ હેન્ડલ અને બીજા હાથેથી પસાર થતા ટ્રેકટર કે ટ્રકની સાંકળ પકડિને પેન્ડલ મારવાના થાક માંથી બચવાના પ્રયત્નો કરવાના અને પાછા ઍ વાત પર મીત્રો સામે “સોટો” મારવાનુ યાદ આવતા રોમાંચ તો થાય જ છે... પણ.... એ વખતે હાથ છુટી ગયો હોત તો ??? કલ્પના માત્રથી ધુર્જારી છૂટિ જાય છે.\nબાય ગોડ... વાગ્યુ આપણને હોય ને કીડી કેમની મરી જાય? અને બંધ ઓરડામાં આંખ સામેથી કાગડો આવીને મનગમતી ચોકલેટ કંયાથી લઇ જાય એ દુનિયાનું કોઇ બાળક આજ સુધી જાણી નથી શક્યુ અને જાણી શકશે પણ નહી. થેન્કસ ટુ આપણા જેવા મોટા લોકોનો....\nબાળપણમા કોઇપણ વ્યક્તિના લગ્નના વરધોડામા મન મુકીને નાચી શકતા આપણને આજે કોઇ જાણીતાના લગ્નમાં હાથ પકડિને પણ ખેંચવામા આવે ત્યારે પેલુ સ્ટેટસ નામનુ આપણને વળગેલુ ભુત રોડ ઉપર ધુણવા દેતુ નથી.\nપાડોશમાં રહેતા પટેલ કાકાની જે બેબી યુવાનીમાં ઘરે આવે તો પાણી પાણી થઇ જવાય એની જ બીક નાનપણમાં બતાવીને કહેવામાં આવતુ કે જલ્દી જમી લે નહીતો પટેલ કાકાની બેબી આવીને ખઇ જશે.. કમાલ છે!!!!\nનીંતાતને નિરાંતમાં અનુભવવાનુ સિધ્ધ પુરુષો કહ્યી ગયા છે પણ કદાચ કોઇપણ જાતના સ્વાર્થ વગર બસ ઢોળાતા રહેતા ઍ શૈશવમાં ઍ પરમાત્મા ને શોધવો નહતો પડતો.\nઆપણા માંના ઘણાને આંગળી પકડીને મંદિર લઇ જઇ એક મૃતી બતાવીને કહેવામાં આવ્યુ હતુ કે આ ભગવાન એને પગે લાગવાનુ.. આપણે કેમ પૂછ્યુ ન હતુ ને એમણે આપણને કહ્યું પણ ન હતુ.. બસ એજ સિસ્ટમ આજે પણ ચાલે જ છે.\nઆજે એરકન્ડિશન બેડરુમમાં આળોટિ આળોટીને ઉંધ બોલાવા મથતા આપણે શાળાથી ઘરે આવીને આખો દિવસ ખુબ બધ્ધુ રમતા સાંજ પડે જમતા ન જમતા અને ત્યાં તો આંખો ઍવી મીચાંતી કે સ્વપનાઓને ય થતુ કે દખલ નથી કરવી.\nઆજે કદાચ સદભાગ્ય મળ્યુ કે શબ્દોથી વળી પાછા પેલા શૈશવ સુધી પંહોચી શકાયુ. બે ધડિ માંતો વિતેલા કઇ કેટલાય સંસ્મરણોને અનુભવવાનુ. કદાચ આ વાંચી શૈશવની કોઇ મીઠી યાદ તમને પણ આવી જાય તો જન્મારો સફળ....\n*પરિવાર* અને *મિત્રો* થી અલગ થઇ જઇયે તો આપડી કિંમત પણ અડધા કરતા ઓછી થઈ જાય...\nઆજે હું માર્કેટ ગયો\nખબર નહીં પણ આજ સુધી નહીં શીખેલું શીખવા મળ્યું...\nમને દ્રાક્ષ ખરીદવી હતી.\nમેં દ્રાક્ષ નો ભાવ પુસ્યો\nદુકાન વાળા ભાઈ : Rs.80 / kg.\nબાજુ માં અલગ અલગ છુટ્ટી દ્રાક્ષ પડી હતી.\nમેં પુસુ : આનો શું ભાવ છે.?\nદુકાન દાર: Rs.30/kg.\nમેં પુસુ આટલો બધો તફાવત કેમ?\nદુકાન દારે બોવજ સરસ જવાબ આપ્યો..\nદુકાન દાર: સાહેબ, આ દ્રાક્ષ પેલા કરતા પણ સરસ છે!!\nપણ તે લુમ્બ માંથી છૂટી ગઈ છે.\nતરત એક વિચાર આવ્યો જો દ્રાક્ષ ખાલી લુમ્બ માંથી છૂટી પડી જાય તો તેનો ભાવ અડધા કરતા પણ ઓછો થય જાય ... તેમજ જો આપડે ગમે એટલા સારા હોઈએ પણ જો *પરિવાર* અને *મિત્રો* થી અલગ થઇ જઇયે તો આપડી કિંમત પણ અડધા કરતા ઓછી થઈ જાય...\nકૃપા કરી તમારા *પરિવાર* અને *મિત્રો* સાથે હંમેશા જોડાયેલા રહો.....\nRTE (Right to eduction) હેઠળ ગરીબ ઘરના બાળકો ને ખાનગી શાળામાં મફત પ્રવેશ માટે સક્રિયતા માં નોંધપાત્ર વધારો થયો છે .\nછેલ્લા એક-બે વર્ષ થી RTE (Right to eduction) હેઠળ ગરીબ ઘરના બાળકો ને ખાનગી શાળામાં મફત પ્રવેશ માટે સક્રિયતા માં નોંધપાત્ર વધારો થયો છે .\nસોશિયલ મીડિયામાં પણ લોકો આ બાબત નો પ્રચાર કરી કરી "બહેતી ગંગા માં હાથ ધોઈ પુણ્ય કમાવા " જેવી ધન્યતા અનુભવી રહ્યા છે .\nરાજ્યભરમાં સરકારે પણ ખાનગી શાળા માં મફત પ્રવેશ ની આ RTE ની કામગીરી પણ અમારા જેવા કેટલાક શિક્ષકો ને સોંપી દીધી છે . અને આ અમારા પગ પર કુહાડો મારવાનું કામ અમે નિષ્ઠા પૂર્વક કરીશું એ સરકાર/તંત્રને ભરોસો છે અને અમોને "વ્યવસાયિક આત્મહત્યા કરવા ના કીમિયા" વિષય માં નિપુણતા મળતી જતી હોય એવું લાગે છે . નો-કરી માં જે સોંપાય તે નિષ્ઠા પૂર્વક કરીએ છીએ .\nપણ ખાનગી શાળામાં જયારે કોઈ નબળી આર્થિક સ્થિતિ નું બાળક ભણવાનું શરુ કરે ત્યારે તેમના વાલીઓ ને કેવો તફાવત નડે છે તે ધ્યાન દોરવા વિનમ્ર પ્રયાસ કરું છું .\n1) RTE હેઠળ બાળકની ફી માફ થાય છે અન્ય ખર્ચ નહીં .\n2) સરકારી શાળામાં ડ્રેસ ના પૈસા પણ સરકાર આપે છે . ખાનગી શાળાના મોંઘા ડ્રેસ ગરીબ વાલી ને પોસાય ?\n3) સ્પોર્ટ્સ નો વળી જુદો ડ્રેસ . શૂઝ પણ બે ટાઈપ ના લેવાના !\n4) સરકાર બંને સેમેસ્ટરમાં પાઠ્ય પુસતકો અને સ્વાધ્યાય પોથીઓ પણ વિનામૂલ્યે આપે છેખાનગી શાળામાં આ ખર્ચ પણ ખુબ મોટો હોય છે .\n5) ખાનગી શાળામાં સિંગલ લાઈન ડબલ લાઈન ફોર લાઈન ચેક્સ લાઈન પ્રયોગ પોથી જનરલ નોલેજ સંગીત ચિત્ર જેવા અનેક સ્ટેશનરી ખર્ચ આવે જ રખે છે . સરકારી શાળામાં આ બધું અમે સરકાર શ્રી કે દાતા શ્રી કે સ્વખર્ચ દ્વારા પૂરું કરાવીએ છીએ .\n6)સાંસકૃતિક કાર્યક્રમો માં બાળક ના ડ્રેસ પાછળ પણ ખાનગી શાળામાં મોટા ખર્ચ આવે છે . સરકારી શાળામાં આવો ખર્ચ સ્ટાફ મેનેજ કરી લે છે .\n7) કાયમ પ્રોજેક્ટ પાછળ બાળક માટે વાલીએ ખાસ સમય અને પૈસા ખર્ચવા પડે છે . સરકારીમાં આ ચિંતા પણ એના શિક્ષક જ કરે છે .\n8) બાળકોને પ્રોત્સાહિત કરવા સરકારી શાળામાં અનેક પ્રકારના પ્રોત્સાહક ઇનામો અપાય છે .\n9) બાળક જયારે માંદુ પડે કે પડે આખડે તો પણ એના શિક્ષકો એનો તબીબી ખર્ચ જ નહિ એની વિશેષ કાળજી પણ લેતા જ હોય છે .\nસરકાર બાળકને ખાનગી શાળામાં ફી આપી શિક્ષણ આપે એ નિર્ણય ને સલામ . પણ આ *છુપા કમરતોડ ખર્ચ, *હિડન ચાર્જીસ, *કન્ડિશન એપ્લાય પણ વિચારવા જેવા છે . એ પછી જ કોઈ ગરીબ ઘરના બાળકને મોંઘી સ્કૂલમાં એડમિશન માટે તરફેણ કરવી .\nપુરાતન સમયનું શિક્ષણ બેશક સારૂ હતુ તેની ના નથી પણ તેના યોગ્ય સંદર્ભનો વિચાર કર્યા વગર આજના શિક્ષકને શૂળીએ ચઢાવવો બિલકુલ યોગ્ય નથી\n*છે શક્તિ કેરો સાથ જટા પર ગંગ બહે દિન-રાત,*\n*ડાક-ડમરું ના ડમડમાટ શંખ ના નાદ કરે છે વાત.*\n*શિવ ને ભજો જીવ દિન રાત...*\n*કાર્તિક-ગણેશ શિવ ના બાળ ઉમૈયા અર્ધાંગીની નાર,*\n*દશાનન ભજે શિવ ના નામ તેઓ પણ કરે છે એક જ વાત,*\n*શિવજી શોભે છે કૈલાશ ત્યાં વસે દેવો-ઋષિ-રાજ,*\n*ચારણો નંદી ચરાવે ત્યાંજ કરે છે ચાર વેદ ની વાત,*\n*કરે છે શિવજી તાંડવ નાચ દિગપાળો ના જુકતા હાથ,*\n*જોઇને દેવો ફફડે આજ ભોળા ને વિનવે બેઉ હાથ,*\n*હરિ ઓમ હર હર ના જ્યાં નાદ ત્યાં શશી-ભાણ ઉગે દિન-રાત,*\n*તુજ વિણ દીપ "પ્રદીપ" ના વાત શિવ છો કણ કણ માં હયાત ,*\n*કવિ 'પ્રદીપ' ગઢવી...*\nઉપર લખેલી શિવ-સ્તુતિ શ્રી પ્રદિપભાઈ ગઢવી દ્વારા લખાયેલી છે અને તેઓ પોતેજ તેનું સંગીત આપેલું છે અને પોતેજ ગાયેલી છે.\nઇન્કમટેક્ષની જોગવાઈઓ સરળ શબ્દોમાં\n*ઇન્કમટેક્ષની જોગવાઈઓ સરળ શબ્દોમાં*:-\n~2 લાખની વાર્ષિક આવક અથવા 25 લાખનું વાર્ષિક ટર્નઓવર ધરાવનારને ચોપડા રાખવામાંથી મુક્તિ\n~*કલમ 139(1)*માં દંડ માટે *કલમ 234F* દાખલ કરવામાં આવી છે તે અનુસાર,\n~ઑડીટ સિવાયના કેસોમાં જો ઇન્કમટેક્ષ રિટર્ન 31,જુલાઈ પછી પરંતુ 31,ડિસેંબર સુધીમાં ન ભરાય તો ₹5000 સુધીનો દંડ અને 31 માર્ચ સુધીમાં ન ભરાય તો ₹10000 સુધીનો દંડ\n~જ્યારે5લાખથી ઓછી આવક ધરાવતા કરદાતાઓ માટે ₹1000 સુધીનો દંડ\n~*કલમ 244A* અનુસાર હવેથી રિટર્ન ભર્યા તારીખથી રિફંડ છૂટું થયા તારીખ સુધીનું વાર્ષિક 6%લેખે વ્યાજ અપાશે.\n~હવેથી 1 વર્ષમાં રિફંડ છૂટું કરી દેવાશે.\n~*કલમ 244(1)(B)* અનુસાર હવેથી નિર્ધારિત રકમ કરતાં વધુ ભરેલ Advance Tax,Self-Assessment Tax ની રકમ પર વ્યાજ ચૂકવવામાં આવશે.\n~જ્યારે કલમ 234A,કલમ 234B,કલમ 234C અને કલમ 220(2) અનુસાર ટેક્ષની રકમ પર વાર્ષિક 12% લેખે વ્યાજ વસૂલ કરાશે.\n~E-Assessment નો વ્યાપ વધારાશે જે અનુસાર સ્ક્રુટિની હેઠળના કેસોમાં પણ આકારણીનું રિફંડ વ્યાજ સાથે ચુકવવાનું રહેશે.\n~*કલમ 194 IB* અનુસાર હવેથી માસિક ₹50000થી વધુ ઘરનું ભાડું ચુકવનારે વાર્ષિક ભાડાની રકમમાંથી 5% TDS કાપીને ભાડું ચુકવવું પડશે.\n~કેપિટલ ગેઈન ની ગણત્રી માટે Base Year 1981 ને બદલે 2001 ગણાશે.\n*કલમ 10(38)*માં સુધારો:\n~જો 1-10-2004 પછી STT (Securities Transaction Tax) ચૂકવ્યાં વગર શેર ખરીદવામાં આવ્યા હોય તો LTCG ( Long Term Capital Gain)લાંબાગાળાના મૂડી નફાનો લાભ નહિ મળે.\n~IPO અને Bonus શેરમાં LTCG લાગું નહિ પડે.\n~LTCG માટે સ્થાવર મિલકતનો Holding Period3વર્ષ થી ઘટાડીને2વર્ષ કરેલ છે.\n*કેપિટલ ગેઈન બોન્ડ*\n~*કલમ 54EC* અનુસાર 50 લાખસુધીના કેપિટલ ગેઈનનું રોકાણ કરવા માટે NHAI અને RECLના બોન્ડ ઉપરાંત એવા નિયત કરાયેલ બોન્ડ કે જે3વર્ષમાં Redeemable હોય તે માન્ય ગણાશે.\n~ પ્રોફેશનલ ફી ની ચૂકવણીમાં 2% લેખે TDS કાપવો પડશે.\n~ફોર્મ 15G અને ફોર્મ 15H નો વ્યાપ વધારાયો.\n~₹15000નું કમિશન મેળવનાર Insurance Agent ફોર્મ 15G અને ફોર્મ 15H આપી શકશે.\n~31-3-2017 સુધીમાં Completion Certificate મેળવનાર બિલ્ડરને 31-3-2018 પછી વેચાયા વિના પડી રહેલા મકાનોની ભાડાની કાલ્પનિક આવક ગણીને તેના પર ટેક્ષ ભરવો પડશે.\n~ હવેથી પ્રોજેકટની BUC મેળવ્યા બાદ જમીન માલિકને કેપિટલ ગેઈન ટેક્ષ લાગશે.\n~*કલમ 80IBA* અનુસાર પ્રોજેકટમાં 30-સ્ક્વેર મીટર-4 મેટ્રોપોલિટન શહેરો માટે અને\n60 સ્ક્વેર મીટર- તે સિવાયના ભારતના શહેરો માટેની ગણતરી\nબિલ્ટ -અપ અેરીયાને બદલે કાર્પેટ અેરીયા તરીકે ગણવામાં આવશે.અને પ્રોજેક્ટ3વર્ષ ને બદલે5વર્ષમાં પુરો કરવાનો રહેશે.\n~5 લાખથી ઓછી બિન ધંધાકીય આવક ધરાવનાર માટે 1 પાનાનું રિટર્ન બહાર પડાશે.\n~રાજકીય પક્ષો માટે નિર્ધારીત સમયગાળામાં ઇન્કમટેક્ષ રિટર્ન ભરવાનું ફરજિયાત બનાવેલ છે.\n*રિવાઈઝડ ઇન્કમટેક્ષ રિટર્ન:*\n~ ઇન્કમટેક્ષ રિટર્ન 12 મહિનામાં રિવાઈઝ કરી શકાશે.\n*ટેક્ષ રેટમાં ફેરફાર:*\n~વ્યક્તિગત અને HUF કરદાતાઓ કે જે 2.50 લાખથી 5.00 લાખની મર્યાદામાં આવક ધરાવતા હોય તેમને માટે ટેક્ષનો દર 5% રહેશે.\n~50 કરોડ સુધીનો વકરો ધરાવતી કંપની માટે ટેક્ષનો દર 25% રહેશે.\n~*કલમ 87A* હેઠળ હવે ₹3.50 લાખ સુધીની આવક ધરાવનારને ₹5000ને બદલે ₹2500 ટેક્ષમાંથી રિબેટ મળવાપાત્ર રહેશે.\n~50 લાખથી 1 કરોડ સુધીની આવક ધરાવનારને 10% સરચાર્જ લાગુ પડશે.\n~જ્યારે 1 કરોડથી વધુ આવક ધરાવનારને 15% સરચાર્જ ચાલુ રહેશે.\n~નવા કરદાતાઑ 1 વર્ષ માટે સ્ક્રુટિનીને પાત્ર બનશે નહિ.\n~હવેથી સ્ક્રુટિની કેસ આકારણી વર્ષના અંતથી 18 મહિનામાં પૂર્ણ કરવા પડશે.ત્યારબાદ આકારણી 12 મહિનામાં પૂરી કરવી પડશે.\n*રોકડ પર નિયંત્રણ:*\n~*કલમ 269T* અનુસાર ₹3 લાખથી વધુની રોકડ કોઈપણ વ્યક્તિ પાસેથી અેક દિવસમાં કે અેક ટ્રાન્સૅકશનના સંદર્ભમાં લેવા પર નિયંત્રણ મુકવામાં આવેલ છે.આ જોગવાઇનો ભંગ કરનારને *કલમ 271DA* અનુસાર જેટલી રોકડ મેળવી હોય તેટલો દંડ કરવામાં આવશે.\n~હવેથી કોઈપણ મૂડીખર્ચના સંદર્ભમાં ₹10000થી વધુ રોકડ ચૂકવણી કરી શકાશે નહિ.\n~દાગીનાઓના વેચાણના સંદર્ભમાં TCS ની જોગવાઈ પડતી મુકવામાં આવી છે.\n~હવેથી *કલમ 80G* અનુસાર માત્ર ₹2000 રોકડ દાન સ્વીકારી શકાશે.\n*રાજકીય પક્ષોને દાન:*\n~હવેથી રાજકીય પક્ષો કોઇપણ એક વ્યક્તિ પાસેથી ₹2000 રોકડ દાન સ્વીકારી શકાશે.\n~હવેથી *કલમ 44AD* હેઠળ ચેકથી અથવા ડિજીટલ માધ્યમથી ખરીદ અને વેચાણના સંદર્ભમાં કુલ વકરાના 6% લેખે નફો બતાવી શકાશે.\n~હવેથી2કરોડથી વધુના Total Turnover કે Gross Receipts સંદર્ભમાં જ ઓડીટની જવાબદારી લાગુ પડશે.\n~*RGESS* (Rajiv Gandhi Equity Savings Scheme) બંધ કરવામાં આવેલ છે.\n*ઈન્કમટેક્ષ રિટર્ન ની ચકાસણી સત્તા:*\n~જો ઈન્કમટેક્ષ વિભાગના સર્ચ દરમ્યાન ₹50 લાખથી વધુની છુપી આવક અથવા સમ્પત્તિ મળી આવશે તો 10 વર્ષ(2007) જૂના ઈન્કમટેક્ષ રિટર્નોની ચકાસણી થશે.\n~ગેરકાયદેસર વિદેશી મિલકત ધરાવનારના 16 વર્ષ જૂના ઈન્કમટેક્ષ રિટર્નોની ચકાસણી થશે.\nઆવકવેરા વિભાગને ઉપરોકત સત્તા આપવા માટે *કલમ 153A,કલમ 132, કલમ 132A* માં ફેરફાર કરવામાં આવ્યો છે.\n~*(NPS) National Pension System:* હેઠળ કરેલ રોકાણમાંથી ઈમર્જેન્સી કેસમાં કરેલ 25% સુધીના ઉપાડ પર કોઈ ટેક્ષ નહિ લાગે.\n~*MAT( Minimum Alternate Tax):* Carry Forward કરવાની સમયમર્યાદા 10 થી વધારીને 15 વર્ષ કરવામાં આવી છે.\n~ વ્યવસાયીકો 1 હપ્તામાં Advance Tax ભરી શકશે.\n*મકાન મિલકતનુ નુકશાન:*\n~*કલમ 71* માં સુધારા અનુસાર હવેથી માત્ર ₹2 લાખ સુધીનું નુકસાન અન્ય આવક સામે set-off કરી શકાશે અને બાકીની રકમ 8 નાણાંકીય વર્ષ સુધી Carry- forward કરી શકાશે.\n*ગુજરાત સરકાર દ્વારા ઘરે ઘરે સોલાર પાવર પ્લાન્ટ લગાવવા અધધ સબસીડી*\nગુજરાત સરકાર(ગુજરાત ઉર્જા વિકાસ એજન્સી) દ્વારા ગુજરાત રાજયના દરેક જિલ્લાઓમાં ઘરે ઘરેે સૌરઉર્જા પહોંચાડવા સોલાર રૂફ ટોપ પાવર પ્લાન્ટ લગાડવાની નીતિ અમલમાં મુકવામાં અાવી છે.\nઆ યોજના અનુસાર ગ્રાહકને ગુજરાત સરકાર તેમજ ભારત સરકાર દ્વારા નીચે મુજબના ફાયદા *31-03-2017* સુધી આપવામાં આવશે.\n-આ યોજનામાં ગુજરાત સરકાર દ્વારા પ્રતિ 1KWp સૌર ઉર્જા પાવર પ્લાન્ટ માત્ર રૂ. ૬૯,૦૦૦/- ના નજીવી કિંમતમાં આપણા ઘરની અગાશી પર પ્રતિ 1KWp ૬ ફૂટ લંબાઇ અને 13 ફૂટ પહોળાઈ ની જગ્યામાં ૫ વર્ષની ગેરેન્ટી સાથે લગાવી દેવામાં આવશે.\nગુજરાત સરકાર દ્વારા પ્રતિ 1KWp માટે રૂ.૧૦,૦૦૦/- અને 2KWp માટે રૂ. ૨૦,૦૦૦/- ની સબસીડી અને ભારત સરકાર દ્રારા ૩૦% સબસીડી આપવામાં આવશે. અેટલે તમારા ઘરમાં સબસીડી મળીયા પછી માત્ર *રૂ. ૩૮,૩૦૦/-* માં પડશે.\n*સોલાર સિસ્ટમનો ઉપયોગ*\nઆપણા ઘરમાં રહેલી તમામ ઈલેકટી્ક આઇટમ જેવી કે એ. સી., ફી્ઝ, ટી.વી.,પાણીની મોટર, વોશિંગમશીન , ઈસ્ત્રી, લાઇટ-પંખા વેગેરેના વપરાશ માટે આપણે ઉપયોગમાં લઈ શકીએ છીએ.\n*આ યોજનાનો લાભ લેવા તેમજ વધુ માહિતી માટે આજે જ સંપાર્ક કરો *\n*રૂફટોપ સિસ્ટમ ની અરજી ના જરૂરી ડોક્યુમેન્ટ્સ*.\n1.GEDA અરજી ફોર્મ ગ્રાહક ની સહી સાથે.\n2.રૂ 1150 નો " Gujarat Energy Development Agency " ના નામ નો ચેક અથવા તો ડિમાન્ડ ડ્રાફ્ટ.\n3.છેલ્લા ઇલેક્ટ્રિક બિલ ની નકલ.- ગ્રાહક ના સ્વપ્રમાણિત\n4.પાસપોર્ટ સાઈઝ કલર ફોટોગ્રાફ -3નં. ફોટો ની પાછળ ગ્રાહક નું પૂરું નામ લખવું.\n5.ફોટો આડી પુરાવા માટે - પાન કાર્ડ / આધાર કાર્ડ /ચૂંટણી કાર્ડ / ડ્રાઇવિંગ લાઇસેંસ ( કોઈપણ એક ગ્રાહક ના સ્વ પ્રમાણિત )- એક નકલ.\n6.એડ્રેસ પુરાવા માટે- આધાર કાર્ડ /ચૂંટણી કાર્ડ / ડ્રાઇવિંગ લાઇસેંસ ( કોઈપણ એક ગ્રાહક ના સ્વપ્રમાણિત )- એક નકલ.\n7.રહેઠાણ ના પુરાવા માટે-ઘરવેરા ની છેલ્લી પહોંચ અથવા વેચાણ દસ્તાવેજ અથવા મિલકત કાર્ડ અથવા ઈન્ડેક્સ નં-2.( કોઈપણ એક ગ્રાહક ના સ્વ પ્રમાણિત )- એક નકલ.\n8.જો પ્રોપર્ટી /રહેણાંક ભાડા પેઠે હોય તો , ભાડા અંગે ના કરાર ની નકલ.(ગ્રાહક ના સ્વપ્રમાણિત).\n9.જો રહેણાંક ફ્લેટ હોય તો,સોસાયટી નું ના વાંધા (NOC ) આપવું.\nઆ યોજનાની માહિતી તમારા મિત્રો અને ફેમિલીને મોકલવાનું ભૂલશો નહીં જેથી તમારા મિત્રો અને ફેમિલી પણ ગુજરાત સરકારની આ યોજનાનો લાભ લઈ શકે


સહારનપુરથી 12 લોકોની ટીમ ઝારખંડ પહોંચી હતી, કોમના નામે યુવાનોને ઉશ્કેર્યા હતા | A team of 12 people from Saharanpur reached Jharkhand, inciting the youth in the name of com - Divya Bhaskar\nA Team Of 12 People From Saharanpur Reached Jharkhand, Inciting The Youth In The Name Of Com\nરાંચીમાં હિંસા ફેલાવવા માટે યુપીથી આવ્યા હતા તોફાનીઓ:સહારનપુરથી 12 લોકોની ટીમ ઝારખંડ પહોંચી હતી, કોમના નામે યુવાનોને ઉશ્કેર્યા હતા\nરાંચી19 દિવસ પહેલા\nવિવિધ સ્થળોએ બેઠકો કરીને હિંસા ફેલાવવા માટે લોકોને ઉશ્કેર્યા હતા.\nભાજપ નેતા નુપુર શર્મા દ્વારા પયગંબર મોહમ્મદ પર વિવાદાસ્પદ ટિપ્પણીને લઈને ઝારખંડની રાજધાની રાંચીમાં 10 જૂનના રોજ થયેલી હિંસામાં એક નવો ઘટસ્ફોટ થયો છે. જ્યારે ભાસ્કરે ષડયંત્રના કારણોની તપાસ કરી તો જાણવા મળ્યું કે4જૂનથી રમખાણની તૈયારીઓ શરૂ થઈ ગઈ હતી. યુપીના સહારનપુરથી 12 લોકોની ટીમ4અને7જૂને રાંચી પહોંચી હતી.\nઆ લોકો મુખ્ય માર્ગ પર આવેલી હોટેલ-લોજમાં રોકાયા હતા. ત્રણ ટીમો હતી. એક ટીમ ખૂંટી પણ ગઈ હતી. તેમણે જ ઈલાહી નગર, હિંદપીઢી અને ગુડ્ડીમાં બેઠક કરીને, સરઘસ કાઢવા અને હિંસક વિરોધ કરવા લોકોને ઉશ્કેર્યા હતા.\n10 જૂને શહેરના ઘણા વિસ્તારોમાં પ્રદર્શન અને હિંસા થઈ હતી, ત્યારબાદ સમગ્ર વિસ્તારમાં કલમ 144 લાગુ છે. અનેક જગ્યાએ મોટી સંખ્યામાં પોલીસ તહેનાત કરવામાં આવી છે. અફવાઓને રોકવા માટે ઇન્ટરનેટ બંધ રાખવામાં આવ્યું હતું.\nરાંચી શહેરના કેટલાક વિસ્તારોમાં કલમ 144 લાગુ કરવામાં આવી છે. લગભગ 60 કલાક પછી, ઇન્ટરનેટ પરનો પ્રતિબંધ હટાવી લેવામાં આવ્યો છે.\nયુવાનોને હિંસા ફેલાવવા માટે ઉશ્કેરવામાં આવ્યા હતા\nજ્યારે કેટલાક લોકોએ વાંધો ઉઠાવ્યો તો ટીમે 16 થી 24 વર્ષના યુવાનોને જાળમાં ફસાવવાનું શરૂ કર્યું. તેઓને ઉશ્કેરવામાં આવ્યા હતા અને હિંસા ફેલાવવા માટે તૈયાર કર્યા હતા. હિંસા પાછળ JMM કાર્યકર અને પાણીના વેપારીનું નામ સામે આવી રહ્યું છે. પોલીસે કાર્યકરોની પૂછપરછ પણ કરી છે.\nયુવાનોને સરઘસ કાઢવા અને હિંસક પ્રદર્શન કરવા ઉશ્કેર્યા હતા.\nયુપીની ટીમ પહોંચ્યા બાદથી ઘટનાની સમગ્ર કહાની\n1. કોમના નામે ઉશ્કેરવામાં આવ્યા -4અને7જૂને 12 લોકો સહારનપુરથી રાંચી પહોંચ્યા હતા. વિવિધ સ્થળોએ બેઠકો કરીને લોકોને ઉશ્કેર્યા હતા. કહ્યું- યુપીમાં સમુદાયને પરેશાન કરવામાં આવી રહ્યો છે. આપણે આપણી તાકાત બતાવવી પડશે. દેશભરમાં નમાઝ બાદ દેખાવો થશે. અહીં પણ પુરી તાકાતથી વિરોધ કરવાનો છે. તમામ મસ્જિદોમાંથી સરઘસ કાઢવામાં આવે.\n2. સોશિયલ મીડિયા પર ફેલાવ્યો મેસેજ - સમજદાર લોકો તૈયાર ન થયા તો કેટલાક સ્થાનિક લોકોની મદદથી યુવકોને ફસાવ્યા હતા. તેઓને શક્ય તેટલા વધું લોકોને જોડવાની જવાબદારી આપી હતી. પછી સોશિયલ મીડિયા પર મેસેજ ફેલાવ્યો કે શુક્રવારની નમાજ પછી ડોરન્ડા રિસાલદાર બાબા મેદાન, રાજેન્દ્ર ચોક, રતન ટોકીઝ અને છોટા તાલાબ પાસે ભેગા થાઓ. નુપુર શર્માના પૂતળાનું દહન કરવામાં આવશે. કાળો બેજ લગાવીને આવો.\n3. દુકાનો બંધ કરી, ઈંટો અને પથ્થરો ભેગા કર્યા - ગુરુવારે જ યુપીની ટીમ અને કેટલાક સ્થાનિક લોકોએ દુકાનદારોને દુકાનો બંધ રાખવા કહ્યું હતુ. જેથી કરીને વધુ લોકો પ્રદર્શનમાં ભાગ લઈ શકે અને તેમની દુકાનોને નુકસાન ન થાય. ઈંટો અને પથ્થરો ભેગા કરવામાં આવ્યા હતા. ઈંટો અને પથ્થરો તોડીને ઘણી જગ્યાએ રાખવામાં આવ્યા હતા. જેથી ઇંટોના નાના ટુકડા દૂર ફેંકી શકાય.\n4. શાંતિ જાળવવા માગતા લોકોની વાત ન સાંભળી - મુસ્લિમ સમાજના લોકો વિરોધની તૈયારીઓથી વાકેફ હતા. એદાર-એ-શરિયત અને ઈમારતદ-એ શરિયાએ આહ્વાન કહ્યું કે નમાજ પછી કોઈ સરઘસ નહીં નીકળે. ત્યાં કોઈ પ્રદર્શન નહીં થાય. તેથી નમાઝ અદા કર્યા પછી ઘરે જાઓ. પરંતુ વ્હોટ્સ-એપ ગ્રુપ પર મેસેજ ફેલાવાયો કે આપણે પ્રદર્શન કરવાનું છે. નમાજ બાદ મોટી સંખ્યામાં લોકો પરવાનગી વગર ફરીયાલાલ ચોક તરફ જવા લાગ્યા હતા. પોલીસે અટકાવતાં ટોળું ઉગ્ર બની ગયું હતું.\nહિંસામાં 12 પોલીસકર્મીઓ પણ ઘાયલ થયા છે. બે લોકોના મોત પણ થયા હતા.\nમુખ્યમંત્રીએ તપાસ સમિતિની રચના કરી\nમુખ્યમંત્રી હેમંત સોરેને રમખાણો અને હિંસક ઘટનાઓની તપાસ માટે બે સભ્યોની સમિતિની રચના કરી છે. ડિઝાસ્ટર મેનેજમેન્ટ સેક્રેટરી અમિતાભ કૈશલની અધ્યક્ષતાવાળી કમિટીમાં ADG ઓપરેશન સંજય આનંદ લાટકરનો સમાવેશ કરવામાં આવ્યો છે. સમિતિ તરફથી એક સપ્તાહની અંદર રિપોર્ટ માંગવામાં આવ્યો છે.\nએડીજી લાટકરને રાજ્યપાલનું તેડું\nરાજ્યપાલ રમેશ બૈસે શનિવારે એડીજી ઓપરેશન સંજય આનંદ લટકરને બોલાવ્યા હતા. લગભગ અડધો કલાક બંધ બારણે વાતચીત કરી હતી. તેમની પાસેથી કાયદો અને વ્યવસ્થા અંગે પૂછપરછ કરી હતી. રાજ્યપાલે કહ્યું કે કોઈ ભૂલ ન થવી જોઈએ. કોઈપણ રીતે કાયદો અને વ્યવસ્થાને જાળવવામાં આવે.\nપોલીસ બોલી - તોફાનીઓની સામે કાર્યવાહી શરૂ\nપોલીસે શનિવારે કડક કાર્યવાહી હાથ ધરી હતી. ડીઆઈજી અનીશ ગુપ્તા, એસએસપી સુરેન્દ્ર કુમાર ઝા અને સિટી એસપી વગેરેએ સવારથી જ રસ્તા પર ઉતરી આવ્યા હતા. તોફાનીઓ સામે કાર્યવાહી શરૂ કરવામાં આવી હતી. શકાસ્પદોની પૂછપરછ કરી. શહેરમાં મોટી સંખ્યામાં પોલીસ બંદોબસ્ત ગોઠવવામાં આવ્યો હતો અને પરિસ્થિતિ કાબૂમાં લેવામાં આવી છે.\nરાંચીમાં વિરોધ કરી રહેલા લોકોએ રસ્તાઓ પર આગ લગાવી દીધી. હિંસા કેસમાં 500 અજાણ્યા લોકો સામે કેસ નોંધવામાં આવ્યો છે.\nચાર નામાંકિત સહિત 500 અજાણ્યા લોકો પર કેસ\nશનિવારે સાંજે, હિંદપીઢી પોલીસ સ્ટેશનમાં ઇન્સ્પેક્ટરના નિવેદન પર નામાંકિત ચાર સહિત 500 અજાણ્યા લોકો વિરુદ્ધ કેસ નોંધવામાં આવ્યો છે. તેમની પર પરવાનગી વિના સરઘસ કાઢવા, ભીડ એકઠી કરવા અને તોડફોડ કરવા ઉશ્કેરવાનો આરોપ છે.\nપ. બંગાળમાં બીજા દિવસે પણ હિંસા, યુપીમાં બુલડોઝર ચાલ્યું\nબંગાળ - મુર્શિદાબાદમાં ઈન્ટરનેટ બંધ - પયગંબર મુહમ્મદ પર ભાજપના નેતાની ટિપ્પણીના વિરોધમાં બંગાળમાં શનિવારે પણ હિંસા થઈ હતી. પંચાલા બજારમાં દેખાવકારો સાથે પોલીસ અથડામણ થઈ હતી. પથ્થરમારામાં અનેક પોલીસકર્મીઓ ઘાયલ થયા હતા. તોફાનીઓને ખદેડવા માટે પોલીસે ટીયર ગેસનાં સેલ છોડ્યા હતા. નવા હાવડા પોલીસ કમિશનર અને એસપીની બદલી કરાઈ હતી. હાવડા બાદ મુર્શિદાબાદમાં ઈન્ટરનેટ બંધ કરવામાં આવ્યું હતુ.\nયુપી - તોફાનીઓ પર લગાવવામાં આવશે રાસુકા - શનિવાર સુધી યુપીમાં રમખાણોના સંદર્ભમાં લગભગ 250 લોકોની ધરપકડ કરવામાં આવી છે. વહીવટી તંત્રએ કાનપુરથી બુલડોઝરની કાર્યવાહી શરૂ કરી છે. પ્રયાગરાજમાં પાંચ હજાર અજાણ્યા તોફાનીઓ વિરુદ્ધ FIR નોંધવામાં આવી છે. વહીવટીતંત્ર તોફાનીઓ સામે રાસુકાની કાર્યવાહીની ચેતવણી આપી છે. માસ્ટરમાઇન્ડ જાવેદની પૂછપરછ કરવામાં આવી રહી છે.\nમહારાષ્ટ્ર- દિલ્હી- FIR નોંધાઈ- જમ્મુ ક્ષેત્રની ચેનાબ ઘાટીનાં કેટલાક ભાગોમાં કર્ફ્યુ લાદવામાં આવ્યો છે. મહારાષ્ટ્રમાં ઔરંગાબાદમાં 100 થી વધુ લોકો સામે કેસ નોંધવામાં આવ્યો છે. દિલ્હીમાં જામા મસ્જિદની બહાર વિરોધ પ્રદર્શન કરનારાઓ સામે પણ કેસ નોંધવામાં આવ્યો છે.


Diwali 2020 maruti suzuki jimny to renault kiger to launch in festive season upcoming cars under 8 lakh ag – News18 Gujarati\nHome » photogallery » business » DIWALI 2020 MARUTI SUZUKI JIMNY TO RENAULT KIGER TO LAUNCH IN FESTIVE SEASON UPCOMING CARS UNDER 8 LAKH AG\nદિવાળી પર લોન્ચ થશે Maruti Jimnyથી લઈને આ દમદાર કાર, કિંમત5લાખથી શરૂ, જાણો ખાસિયત\nમારુતિ સુઝુકી ભારતમાં 2021ની શરૂઆતમાં નવી જનરેશન જિમ્ની લોન્ચ કરવાની છે\n| October 28, 2020, 15:29 IST\nMaruti Jimny- મારુતિ સુઝુકી ભારતમાં 2021ની શરૂઆતમાં નવી જનરેશન જિમ્ની લોન્ચ કરવાની છે. આ એસયૂવીને કંપની 8 લાખથી 10 લાખ રૂપિયા વચ્ચેની કિંમતમાં લોન્ચ કરી શકે છે. જેમાં સ્માર્ટફોર્ટ કનેક્ટિવિટી, ઓટોમેટિક એસી અને મલ્ટી ફંક્શનલ સ્ટિયરિંગ વ્હીલ સાથે ટચસ્ક્રીન ઇંફોટેનમેન્ટ સિસ્ટમ સાથે શાનદાર કેબિન આપવામાં આવશે.\nHyundai i20- વાહન નિર્માતા કંપની હુન્ડઈ નવેમ્બર 2020ના પ્રથમ સપ્તાહમાં દેશમાં નવી i20 હેચબેકને લોન્ચ કરશે. હાલમાં કંપનીએ આ કારની બુકિંગને લઈને પણ જાહેરાત કરી દીધી છે. આ કારની બુકિંગ 28 ઓક્ટોબરથી એટલે કે આજથી શરૂ થશે. આ કારની શરૂઆતી કિંમત6લાખ છે. આ હેચબેકને3એન્જીન વિકલ્પો 1.0 લીટર પેટ્રોલ, 1.2 લીટર પેટ્રોલ અને 1.5 લીટર ડીઝલમાં રજુ કરવામાં આવશે.\nNissan Magnite- નિસાને હાલમાં જ પોતાની નવી સબ કોમ્પેક્ટ એસયૂવી મેગ્નાઇટથી પર્દો ઉઠાવ્યો છે. આ એસયૂવી ભારતમાં સબ-4 મીટર એસયૂવી સેગમેન્ટમાં એન્ટ્રી કરશે. નિસાન મેગ્નાઇટને સીએમએફ એ મોડ્યૂલર પ્લેટફોર્મ પર ડિઝાઈન કરવામાં આવી છે. રિપોર્ટ પ્રમાણે કંપની આ કારને 5.25 લાખ રૂપિયાની શરુઆતી કિંમત પર લોન્ચ કરી શકે છે.\nRenault HBC-રેના ભારતમાં જલ્દી પોતાની નવી કાર લોન્ચ કરવા જઈ રહી છે. HBC કોડનેમ વાળી આ સબ-4 મીટર SUVને Kiger કહી શકાય છે. નવી Renault Kiger કોમ્પેક્ટ લોન્ચ થયા પછી Hyundai Venue, Tata Nexon અને Maruti Vitara Brezza ને ટક્કર આપશે. કંપની તેને સીએમએફ-એ + પ્લેટફોર્મ પર લોન્ચ કરશએ. આ કારની કિંમત6લાખ રૂપિયાથી શરૂ થઈ શકે છે.


employee hire and fire easier now three labor bills passed | કર્મચારીઓનું હાયર ઍન્ડ ફાયર હવે આસાન : ત્રણ લેબર બિલ પાસ - news\nPublished: Sep 24, 2020, 17:02 IST | Agencies | Mumbai\n૧૦થી વધુ કર્મચારીઓવાળી કંપનીઓને પોતાના કર્મચારીઓ માટે ઈપીએફ અને ઈએસઆઇની સુવિધા આપવી પડશે.\nરાજ્યસભાએ મજૂરો સાથે જોડાયેલાં મહત્ત્વનાં ત્રણ બિલને મંજૂરી આપી દીધી છે. એક દિવસ પહેલાં લોકસભામાં આ બિલ પસાર કરવામાં આવ્યાં હતાં. હવે રાષ્ટ્રપતિના હસ્તાક્ષર બાદ આ બિલ કાયદો બની જશે. આ ત્રણ બિલમાં કૉડ ઑન સોશ્યલ સિક્યૉરિટી, ઇન્ડસ્ટ્રિયલ રિલેશન કૉડ અને ધ ઑક્યુપેશન સેફ્ટી, હેલ્થ ઍન્ડ વર્કિંગ કન્ડિશન કૉડ સામેલ છે. આને કારણે કર્મચારીઓને નોકરીએ રાખવાનું તેમ જ તેમની છટણી કરવાનું માલિકોને સહેલું બનશે.\nબિલ અનુસાર તમામ પ્રકારના કર્મચારીઓને નિયુક્તિ પત્ર આપવું અનિવાર્ય કરવામાં આવ્યું છે. એટલે કે એમાં કૉન્ટ્રૅક્ટ પર\nકામ કરતા કર્મચારીઓને પણ સામેલ કરવામાં આવ્યા છે. તમામ કર્મચારીઓને ગ્રૅચ્યુટીની સુવિધા પણ આપવામાં આવશે. હવે ગ્રૅચ્યુટી માટે કંપનીમાં પાંચ વર્ષ કામ કરવું જરૂરી રહેશે નહીં. મહિલાઓને રાત પાળી (સાંજે ૭થી સવારે ૬ વાગ્યા સુધી)માં કામ કરવાની મંજૂરી આપવામાં આવી છે. તમામ અસ્થાયી અને પ્લૅટફૉર્મ કામદારો (જેવા કે ઓલા ઉબેર-ડ્રાઇવર)ને પણ સામાજિક સુરક્ષા હેઠળ લાવવામાં આવશે.\nપ્રવાસી મજૂરોને પણ સુવિધા આપવામાં આવશે, તેઓ જ્યાં પણ જશે તેમનું રજિસ્ટ્રેશન કરવામાં આવશે. રીસ્કલિંગ ફંડ બનાવવામાં આવશે, જે કર્મચારીઓની છટણી થવાની સ્થિતિમાં તેમને વૈકલ્પિક સ્કીલની ટ્રેઇનિંગ આપવામાં આવશે. ૧૦થી વધુ કર્મચારીઓવાળી કંપનીઓને પોતાના કર્મચારીઓ માટે ઈપીએફ અને ઈએસઆઇની સુવિધા આપવી પડશે.\nરાજ્યસભામાં કેન્દ્રીય પ્રધાન પ્રકાશ જાવડેકરે કહ્યું કે મજૂરો જે ન્યાયની પ્રતિક્ષા કરી રહ્યા હતા એ હવે મળી રહ્યો છે. વેતન સુરક્ષા, સામાજિક સુરક્ષા, સ્વાસ્થ્ય સુરક્ષા ત્રણેય ગૅરન્ટી આપનાર બિલ છે. પ્રવાસી મજૂરોને વર્ષમાં એક વાર ઘર જવા માટે પ્રવાસભથ્થુ મળશે. માલિકે એ આપવું પડશે પ્રવાસી મજૂરોને.


લાચારીનું વર્તુળ – ગિરીશ ભટ્ટ | ReadGujarati.com\n← પરમ પૂજ્ય પિતાશ્રી – ડૉ. પ્રફુલ્લ શાહ\nસેપોડ – બકુલ રાવળ →\nPosted on જૂન 20, 2006 |6ટિપ્પણીઓ\nવિભા જાણતી હતી કે આજે જાનકી બરાબર જમી નહોતી. લુશ લુશ બે કોળિયા પેટમાં પધરાવીને, વિભાને પગે લાગીને ઝટપટ ચાલતી થઈ હતી.\nપરીક્ષા સમયે આમ જ થતું. આજે તો છેલ્લું પેપર હતું. બસ, પછી તો લીલાલહેર ! મુક્ત પંખીની જેમ જાનકી વિહરવા લાગશે. આખું ઘર માથે લેશે. પણ સનાતનની ગેરહાજરીમાં. સનાતનને આવું ક્યાં પસંદ હતું ?\nઢગલો કપડાં ભેગાં થયાં હતાં લૉન્ડ્રીમાં દેવાનાં. માણસ કપડાં લેવા આવતો જ નહોતો. વિભાએ વિચારી રાખેલું કે બપોરે તે ઈસ્ત્રી લઈને બેસી જશે. સનાતન જાય પછી તો ખાસ્સો સમય રહેતો તેની પાસે, જેમાં તે જે ઈચ્છે એ કરી શકે. બિલકુલ… તેની ઈચ્છા મુજબ જીવી શકે. અલબત્ત, સનાતનના ફોન ન આવે તો. તેને આદત હતી ફોન પર સૂચનાઓ આપવાની. ઑફિસમાં સહેજ સમય મળે ને તરત જ…. રિંગ કરવાની આદત.\n‘કેમ મોડુ થયું ફોન લેવામાં ? પથારીમાં ઘોરતી હતી ? પછી મારી પેલી ફાઈલ શોધી ? હજી ના મળી ? શું કરો છો આખો દિવસ.. ? શોધી રાખ…. સાંજે આવું ત્યાં સુધીમાં.’ અને વિભા ફફડતી ફફડતી એ કામમાં લાગી જતી. અંતે એ ફાઈલ તો ઑફિસમાંથી જ મળી આવતી. ચાળીસી વટાવી ગયેલી વિભાને હવે થાક લાગતો હતો, શરીરનો અને મનનો.. તેને થતું કે શું આ પુરુષ ક્યારેય તેને સમજશે ખરો ! તેણે ડરતાં ડરતાં કહ્યું હતું : ‘સનાતન…. હવે જાનકી ઉંમરલાયક થઈ, સમજણી થઈ, આમ કેવું લાગે કે આપણે બેય… બેડરૂમમાં બારણું વાસીને….’ તેણે કશો ઉત્તર વાળ્યો નહોતો. એનો અર્થ એ કે તે કશી ચર્ચા કરવા ઈચ્છતો નહોતો. બસ, વાતને પડતી મૂકવી. તે ચૂપ થઈ જતી.\nવિભા પરણી ત્યારે પૂરી સમજણ હતી તેનામાં. તેની ઈચ્છાય ક્યાં હતી સનાતન માટે. એક લાચારીએ તેને એ દિશામાં ધકેલી હતી. બાકી તેનીયે એક પસંદગી હતી. વિભા અણગમા સાથે સનાતનને પરણી હતી. વડીલ સ્ત્રીઓએ તેને શિખામણ આપી હતી : ‘બેટા પુરુષ તો એવો જ હોય. આપણે સંભાળી લેવાનો.’\nવિભા સમસમી ગઈ હતી.\nઉત્તર તેના હોઠો પર જ હતો પણ તે મૂંગી રહી હતી. બસ, આ લાચારી… છેક સુધી લંબાતી હતી. પ્રારંભમાં પારવાર દુ:ખ થતું પણ પછી તેણે અનુકૂલન સાધી લીધું હતું. જાતને સનાતનમાં ઓગાળી નાખી હતી. સનાતન ખુશ ખુશ હતો. એ ખુશીમાં વિભાનું સુખ સમાઈ જતું હતું. સમજણ આવ્યા પછી જાનકીએ આ જ જોયું હતું. મમ્મીની લાચારી વખતોવખત નિહાળી હતી. ‘બેટા, સ્ત્રીના ભાગ્યમાં તો આવું બધું હોય’ વિભા ક્યારેક સ્વગત બોલતી હોય એમ બબડતી. જાનકીને ભાન થયું હતું કે તે પણ એક સ્ત્રી હતી, મમ્મીના જેવી. અને તેણે પણ આમ જ આ પગદંડી પર, આમ જ… પગલાં ભરવાનાં હતાં.\nસનાતને તો જાનકી પર પણ ઈચ્છાઓ લાદવાનું શરૂ કર્યું.\n‘ના, આ ફ્રૉક સારું છે, પુસ્તકો આવાં જ વાંચવાના. એ લોકો આપણા લેવલના નથી. તારે પ્રતિમા સાથે સંબંધ નહીં રાખવાનો.’\n‘આટર્સ લાઈનમાં ના જવાય. ભાષામાં રસ છે તેથી શું થયું ? હું કહું છું ને કે કૉમર્સ…’\n‘બર્થડે સેલિબ્રેટ કરવો છે? એટલે ઘેર ટોળું ભેગું કરવું છે એમ ? નો, નથિંગ ડૂઈંગ. એ બહાને છોકરા-છોકરીઓ….’\n‘શું કહ્યું ? એકલી તારી સખીઓ ? પણ મને ખબર છે, પાછળ પાછળ સખીઓના ભાઈઓ….’\n‘શું લખ્યું છે ? કવિતા…. ? યૂ મીન પૉએટ્રી ? એમાં સમય શા માટે બગાડે છે ? એના કરતાં….’\nજાનકીને થાક લાગ્યો હતો, સાવ કાચી ઉંમરમાં. આમ જિવાય શી રીતે ? શ્વાસ પણ ના લઈ શકાય. મમ્મી… આટલાં વર્ષો જીવી જ ને ? સતી વિભા બનીને ? હા, એમ જ. પોતાની ઈચ્છાઓ દળી નાખે એ રાખને સતી જ કહેવાય !\nઅને સખીઓના ભાઈ એટલે… ? તે આટલાં વર્ષમાં એક જ વ્યક્તિને ઓળખતી હતી – વિસ્મયને. કૃતિએ પરિચય કરાવ્યો હતો. ‘જાનકી…. આ મારો ભાઈ વિસ્મય. ભારે મજાકિયો છે. કોઈને ના છોડે. અને હસાવેય કેટલું? પેટ દુ:ખી જાય !’\nએકવાર તે વિસ્મયને મળી હતી. તેણે તેની સાથે હળવી વાતો કરી હતી. પછી ટકોર પણ કરી હતી: ‘જાનકી… તું વણઊઘડેલું પુષ્પ છે. પણ તને અનુભવી શકાય છે, તારા ભીતરને પારખી પણ શકાય છે.’ જાનકી ખુશખુશાલ થઈ ગઈ હતી એ સાંજે, આવું બધું સાંભળીને.\n‘અરે વિસ્મય… તમે તો કવિ જેવું જ બોલો છો. તમને ખબર છે મેં પણ એક કવિતા લખી છે ? કૃતિનેય આ વાત નથી જણાવી.’ રણમાં મેઘઘનુષ ખીલી ઊઠયું હતું જાણે ! જાનકીએ તેની સ્વરચિત કવિતા વિસ્મયને સંભળાવી હતી. એ બંનેએ સરસ સરસ વાતો કરી હતી.\nજાનકીને ભાન થયું કે કાંઈ બધા પુરુષો તેના પપ્પા જેવા નથી હોતા. પછી તો બીજી કવિતા પણ રચાઈ, વંચાઈ અને ચર્ચાઈ. આ રમતિયાળ છોકરો એકલો રમતિયાળ નહોતો. તેનામાં ઊંડાણ હતું. વ્યાપ હતો… જીવન પ્રતિ એક દષ્ટિ હતી. પછી તો ‘વાંચવા જાઉં છું… કૃતિને ત્યાં.’ શરૂ થયું. તે ખુશ ખુશ રહેવા લાગી.\nવિભાને થયું પણ ખરું કે… જાનકી કદાચ…\nએક વેળા જાનકી સ્નાન કરીને બહાર નીકળતી જ હતી ને તેને કાને સનાતનના શબ્દો પડ્યા હતા : ‘જસવંતભાઈના તેજસમાં શી ખામી છે ? પૈસામાં આળોટે છે એ લોકો. જાનકી સુખમાં પડશે.’\nવિભા સાંભળી રહી હતી. તેણે કશો પ્રતિકાર કર્યો નહોતો. સમર્થન પણ કર્યું નહોતું. બસ, નિરુત્તર ! અંતે તેણે માત્ર એટલું જ કહ્યું હતું : ‘જાનકીને પૂછી જોઉં…’\n‘જાનકી શા માટે ઈનકાર કરે ? બે ગાડીઓ છે, બંગલો છે. તે તો મહાલશે સુખમાં.’\nજાનકી થંભી ગઈ હતી. અરે, થીજી ગઈ હતી. એ પરિવારને તે જાણતી હતી. કેટલીક વાતો તેને કૃતિએ કહી હતી. સાવ અસંસ્કારી હતા એ લોકો. નૈતિક પતનના કિસ્સાઓ એ પરિવારમાં નોંધાયા હતા. શક્તિશાળી હતા ને એટલે કશું પુરવાર નહોતું થયું. પપ્પાએ તેનું સુખ જોયું હતું પણ આ નહીં જોયું હોય ? વિભાએ પુત્રીને વાત જણાવી નહોતી. તેની હિંમત ચાલતી નહોતી. શું પુત્રીએ પણ, તેની માફક જ અણગમતા પાત્ર સાથે…. જિંદગી જોડી દેવી?\nતેને કમકમાં આવી ગયાં હતાં. તે ઈશ્વરને પ્રાર્થના કરતી હતી કે આ વાત કોઈ પણ રીતે અટકી જાય. અને એ વિશે સનાતને પછી ક્યારેય કહ્યું નહોતું. વિભા… ફફડતાં ફફડતાં જીવતી હતી. ઈચ્છતી હતી કે એ દિવસ ક્યારેય ના આવે. જાનકીએ આ વાત વિસ્મયને પણ કહી હતી. કૃતિ પણ જાણતી હતી. કૃતિએ સખીને સાંત્વના આપી હતી…. આ વાતાવરણમાં પરીક્ષાની તૈયારી કેવી રીતે કરી શકાય ? તે કોઈ યંત્ર તો નહોતી કે ચાંપ દબાવીને ચાલુ કરી શકાય.\nવિભાએ એક દિવસ જાનકીને એ વાત કરી હતી વ્યથા સાથે. ઉમેર્યું હતું : ‘એ હવે ભૂલી ગયા લાગે છે.’ જાનકીને લાગ્યું કે તેની મમ્મી સાવ ભોળી જ હતી. એ પુરુષ ક્શું ભૂલી શકે જ નહીં, એવી એની છાપ હતી. ‘કાં તો મમ્મી મને આશ્વાસન આપતી હશે અથવા ખૂબ જ ભોળી…’ જાનકી વિચારતી હતી. તેને પિતા પર વિશ્વાસ નહોતો. સનાતન ધારે એ કરે જ, એવી એની પ્રકૃતિ હતી. તેને ભૂતકાળની અનેક વાતો યાદ આવી હતી જેમાં તે આ રીતે જ વર્ત્યા હતા.\nકશુંય બનતું નહોતું, એ વિષયમાં. સનાતને એ વાત ફરી ઉખેડી જ નહોતી. વિભાને છૂપો આનંદ થતો હતો. તે અત્યારે વસ્ત્રો પર ઈસ્ત્રી ફેરવી રહી હતી ત્યારે પણ એ જ વિચારો આવતા હતા.\n‘કદાચ… તે આ વાત ઉખેળશે નહીં ને, જાનકીની પરીક્ષા પછી ? આજે છેલ્લું પેપર તો છે. અરે, તેની પરીક્ષા પૂરી પણ થઈ ગઈ હશે. હમણાં જ… મુક્ત પંખી આવી પહોંચશે…. સવારે પૂરું જમી પણ નથી.’ વિષયાંતર થઈ ગયું. તે પ્રસ્વેદે રેબઝેબ હતી. વસ્ત્રો પણ ભીનાં, ચોળાયેલાં… તે ઝટપટ કામ આટોપીને બાથરૂમમાં પહોંચી. ઠંડુ પાણી અને તેનો શીતળ છંટકાવ ગમ્યો. થોડી ક્ષણો માટે… તે બાકીની દુનિયાથી અલિપ્ત થઈ ગઈ જાણે ! તાજી થઈ ગઈ. ભીનાં વાળ સૂકવતી… રવેશમાં આવી. માર્ગ પર ભીડ હતી, માનવીઓની અને વાહનોની. તે એ ભીડમાં જાનકીને શોધવા લાગી. યાદ આવ્યું કે જાનકી સાઈકલ કે મોપેડ કશું લઈ ગઈ નહોતી. એમ કેમ કર્યું હશે ? એકાદમાં પંચર હોય પણ… બેય…\n‘હશે કાંઈ કારણ. કોઈની લિફટ પણ મળી ગઈ હોય.’ વિભાએ મનને સમેટી લીધું.\nહવે તો ટોળામાં, તેની દીકરીને શોધવા લાગી. તેને બરાબર યાદ હતું કે તેણે કયો ડ્રેસ, કઈ ઓઢણી… અને શું તે જાનકીને ના ઓળખી શકે ?\nનજર નીચે, રસ્તા પર ઝળૂંબાયેલી જ રહી. કેટલીક જાણીતી, અર્ધજાણીતી છોકરીઓ આવી પણ ગઈ. ઘડિયાળમાં જોયું તો સાડા ચાર.\n‘અરે પેપર તો ક્યારનુંય પતી ગયું હોય. તો પછી કેમ નહીં આવી હોય જાનકી ? પેપર બરાબર તો…’ વિભાને પુત્રીની ચિંતા થવા વળગી. ક્યારેક થોડો વિલંબ થવાનો હોય તો તરત જ ફોન કરી દે. જાનકીને ખબર જ છે કે મમ્મી ચિંતા કરે જ. મમ્મી એટલે ચિંતા.\nનજર ઝળૂંબી રહી રસ્તા પર અને પછી તો ઝીણી થઈને દૂર દૂર પણ ચોંટી રહી. સમય તો સરકી રહ્યો હતો. પડછાયાનો હવે પૂર્વ તરફ ફંટાવા લાગ્યા હતા.\nવિભાએ કૃતિને રિંગ કરી. હસી પણ ખરી એમ વિચારીને કે ભૂતનું રહેઠાણ આંબલી. હમણાં તો રોજ વાંચવા માટે પણ ત્યાં જ જતી હતીને ! રિંગ તો કરી પણ… નો રિપ્લાય ! બીજી વાર પણ એમ જ. ક્યાંય ગયા હશે સપરિવાર, કૃતિની પરિક્ષા પછી, ચાલો જિજ્ઞાસાને જોડું, એ પણ એની ખાસ…\n‘કોણ…. આન્ટી, મઝામાંને ? શું કરે છે તમારી કુંવરી. સૂતી હશે આરામથી. શું નથી આવી ? પેપર તો ક્યારનુંય…. કોઈ કામ યાદ આવ્યું હશે. આવી જશે આન્ટી…’ બસ વાત ખતમ.\nપણ જાનકીનું શું સમજવું ? સ્વાતિ ભાભીને પૂછવા દે. કદાચ ત્યાં બેસી ગઈ હોય. ભલું પૂછવું રસ્તામાં જ ઘર છે. જાનકીને સારું બને છે તેમની સાથે. જાનકીનો સ્વભાવ જ એવો છે, ગમે તેને વહાલી લાગે.\n‘હું….સ્વાતીભાભી…. બસ આ ઈસ્ત્રીથી પરવારી. જરા ફ્રેશ થઈ…. થયું કે… જાનકી ત્યાં આવી છે ? આજે છેલ્લું જ પેપર હતું. નથી ને? હા, હા એ તો આવી જશે. ક્યાં નાની હતી ?’\nચાલો, એ પણ પત્યું. નાની નથી એ જ ઉપાધિ છે. સ્વાતિભાભીને ના ખબર પડે.\nવિભા સ્થિર થઈ ગઈ પણ મન ભમવા લાગ્યું – લોલકની માફક. ઘડીમાં એક વિચાર, તો બીજી ક્ષણે બીજો વિચાર. કોઈ અપહરણ કરી ગયું હશે ? અથવા…અથવા…. પેપર બરાબર ના ગયું હોય તો ક્યાંય તે પોતે જ… સનાતનનો ડર તો ખરો જ. ક્યાં જાય પહેર્યે કપડે ? તે સવારે મને પગે લાગી હતી ત્યારે તેની આંખો ભીની થઈ હતી. એમ તો ઊઠી ત્યારે લાગલી મને વળગી જ પડી હતી. એ શું સાવ અકારણ જ બન્યું હશે કે પછી…\nતે પાસેના સોફા પર ફસડાઈ પડી. કાયામાંથી બધી જ શક્તિ એકસામટી ક્ષીણ થઈ ગઈ ! ગોખમાં દેવીની છબી હતી. તે દરરોજ સવારે ભાવપૂર્વક તેની પૂજા કરતી હતી. તેણે આજીજી કરી એ છબી પાસે.\nત્યાં સ્વાતિભાભીનો ફોન આવ્યો. તે પૃચ્છા કરતા હતા કે જાનકી આવી કે નહીં.\n‘ના ભાભી…’ એટલું કહેતાં કહેતાં તે રડી પડી.\n‘સનાતનભાઈને જણાવ્યું ? કશું થયું હતું – તેને મન દુ:ખ થાય તેવું ? ચાલ…. હું જ આવું ત્યાં.’\nઅને વિભાને ઝબકારો થયો.\nપેલા જસવંતભાઈના તેજસ સાથે… ની વાત તો તેના મનમાં નહીં હોય ? કદાચ હોય પણ ખરી. અને આ કૃતિનો ફોન પણ લાગતો નથી. કૃતિના ભાઈ વિશે પણ જાનકીએ એકવાર કહ્યું હતું, ‘મમ્મી… વિસ્મય તો બધાંને ગમે તેવો જ છે….!’ વિભાને બધું દીવા જેવું દેખાવા લાગ્યું. એમ જ હશે. તેનું આજનું વર્તન તો એ જ દિશાનો સંકેત કરતું હતું. તે વસંતઋતુની ડાળખી બની ગઈ એ ક્ષણે. કૃતિને ત્યાં ફરી ફોન જોડવા મન સળવળી રહ્યું. પણ ત્યાં જ સ્વાતિભાભી આવી પહોંચ્યા. તે ફરી રડમસ થઈ ગઈ.\nસ્વાતિભાભીએ ફોનથી સનાતન સાથે વાત કરી : ‘સનાતનભાઈ… જો જો વાત બા’ર ના જાય.’ ભાભીએ શિખામણ પણ આપી. ‘ભલે વાર થાય. હું વિભા પાસે છું.’ એવો સધિયારો પણ ભાઈને આપ્યો.\nબંને સોફા પાસે ફરસ પર બેઠાં. હવે તો પૂરેપૂરું અંધારું વ્યાપી ગયું હતું. પાસેના રસ્તા પરની અવરજવર પણ પાંખી થઈ ગઈ હતી. સ્વાતિભાભી સાંત્વનાના શબ્દો ઉચ્ચારતા હતા.\nવાતાવરણમાં ઉદાસી હતી.\nઅચાનક જ સ્વાતિએ પૂછ્યું: ‘વિભા…. આપણી જાનકીને કોઈ સાથે ઓળખાણ, મનમેળ એવું કશું તો નહોતું ને ? આજકાલ આવું બહું બને છે. મૂઆ મવાલીઓ…. ભોળપણમાં રમતી છોકરીઓને ફસાવી જાય છે.’\nવિભા ચોંકી હતી. તેણે માથું ધુણાવ્યું હતું. તે વિસ્મય વિશે કશું કહેવા ઈચ્છતી નહોતી. અને તે પણ ક્યાં ચોક્કસ હતી. આ તો કેવળ ધારણા હતી. જો કે ધારણા સાવ આધાર વિનાની પણ નહોતી. તે દિવસભરનો કાળક્રમ ગોઠવવા લાગી. સવારે જાનકી તેને વળગી પડી હતી. આવું તો તે ક્યારેય કરતી નહોતી. એ પછી તેણે તેની સોનાની બંગડીઓ વિભાને આપી હતી.\n‘મા રાખ આને, નિરાંતે પહેરીશ, પરિક્ષા પછી.’ વળી તેની આંખો ભીની હતી જ્યારે તે પરિક્ષા દેવા ગઈ. આ બધાં શાના સંકેત હોય ?’\nવિભા તેની ધારણામાં ચોક્કસ થતી જતી હતી. ‘ચાલો… તે તો સુખી થશે !’ તે વિચારતી હતી, મનોમન આનંદ પામતી હતી. કૉલબેલ વાગી. આટલી લાંબી બેલ સનાતન જ. આ તેની મનોસ્થિતિનો પડઘો હતો. તે ગુસ્સો ઠાલવવાનો જ હતો.\nસ્વાતિભાભીએ ઝટઝટ બારણું ખોલ્યુ. સામે સનાતન હતો અને તેની સાથે જાનકી હતી. જાનકી રડતી હતી.\n‘જાનકી…? આવી ગઈ ?’ સ્વાતિભાભીએ હર્ષોચ્ચાર કર્યો. વિભાએ પણ જાનકી અને સનાતનને જોયાં.\nવિભા સ્તબધ થઈ ગઈ. તો શું… તેની ધારણા… નિરાધાર…. એક આંચકો લાગ્યો.\nબીજી ક્ષણે પુત્રીને વળગી પડી. સવારે જાનકી વળગી હતી એમ જ. વિભા રડતી હતી.\n‘કર્યું ને ભોપાળું. ગામમાં ઢંઢેરો જે પિટાવવો હતો ને કે મારી ઉંમર લાયક છોકરીએ કોઈની સાથે ભાગી ગઈ છે. ક્યારેય અક્કલ ચલાવવાની જ નહીં ?… અરે જસવંતભાઈ સુધી વાત પહોંચે તો શું થાય, ખબર છે તમને ?’ સનાતને રોષ ઠાલવવામાં કશી મણા ન રાખી. જશવંતભાઈના ઉલ્લેખે વિભા ચોંકી હતી. તેણે પુત્રી સામે જોયું હતું. જાનકીની આંખોમાં લાચારી વંચાતી હતી. ‘હવે ગુસ્સો ન કરો, સનાતનભાઈ. માને તો થાય અને વિભાએ કોઈનેય કહ્યું નથી, બસ મારા સિવાય.’ સ્વાતિએ વાતને ઠંડી પાડી હતી.\n‘અરે, ક્યાંય નહોતી ગઈ… તેની ફ્રેન્ડ જિજ્ઞાસાને ત્યાં હતી. કોઈ પ્રસંગ હતો તેને ત્યાં, એમાં રજનું ગજ કરવાનું ?’ સનાતને જરા હળવાશથી કહ્યું હતું. અવાજ ધીમો થયો હતો અને વિભાને ફરી ચોંકવાનો વારો આવ્યો.\nરાતે તે પરવારીને જાનકી પાસે આવી, તેના ખંડમાં બારણા વાસીને જ આવી હતી. જાનકી પલંગમાં લોથની જેમ પડી હતી. વિભાએ તેને પંપાળી. સારું લાગ્યું જાનકીને.\n‘બેટા, શું વિસ્મય ના આવ્યો ?’ વિભાએ સાવ નિકટ જઈ પ્રશ્ન કર્યો.\nજાનકી ચમકી. શું મમ્મી જાણતી હતી ? બીજી ક્ષણે તે વિભાને વળગી પડી.\nએકવીસ વર્ષ પહેલાં, વિભાનો ભગીરથ પણ આમ જ આવ્યો નહોતો ! વિભાએ કશું ના કહ્યું. બસ, વળગી જ રહી રડતી પુત્રીને. લાચારીનું વર્તુળ અહીં પૂરું થતું હતું….. ?\n6 responses to “લાચારીનું વર્તુળ – ગિરીશ ભટ્ટ”\nmanvant | જૂન 20, 2006 પર 8:18 એ એમ (am) |\n“પોતાની ઇચ્છાઓને દળી નાખે ,એ રાખને સતી જ કહેવાય !”નારી જીવનની આ એક કરુણ કહાની છે !વિચારણીય છે .શું સારું ? લાચારી કે જોહુકમી ?ધન્યવાદ આ\nવાર્તા લખનાર અને રજૂ કરનારને !\nMital | જૂન 20, 2006 પર 8:38 એ એમ (am) |\naava kissao have bahu ochchhaa bane chhe samaaj ma..aaje to chhokri ek ne padto muki ne bija ne tarat j pakdi le chhe.\nhaveejamaano nathi rahyo ke jyaare chhokra-chhokri ek bija ne vachan api de ane jeevan bhar munga modhe prem karya kare…aaje dekhaado, chamak-damak,paisa,maan-malaajo j badhu thai gayu chhe..\nPrem ni vaat aaj na jamana ma hasi ne kaadhi naakhe chhe.\nUday Trivedi | જૂન 20, 2006 પર 7:51 પી એમ(pm) |\nA wonderful story ! Correctly describesawoman’s perspective of married life and life in general. Exceptionaly emotional story. Hats off to writer !\npiyush | જૂન 21, 2006 પર 7:16 એ એમ (am) |\npallavi | જૂન 21, 2006 પર 7:14 પી એમ(pm) |\n‘LACHARI NU VARTUL’ Varta saras chhe. pan—-\nnavi pedhi ni Janaki pase navi KEDI kandaravani asha\nna rakhi shakie apane?\nAshok Chavda | ઓગસ્ટ 5, 2006 પર 8:09 પી એમ(pm) |\nહવેતો સ્ત્રીઓને લાચાર ચિતરવી રહેવા દો, મારા ભાય. ક્યા જમાનાની વાર્તા છે આ?


Puran Poli - પૂરણપોળી (મહારાષ્ટ્રીયન વાનગી) - Sweets - મીઠાઇ - Gujarati Food Recipes, Gujarati Recipes Online, Gujarati Dishes, Cooking, Traditional Gujarati cuisine, Microwave Recipes.\nHome > Gujarati Recipes > Sweets - મીઠાઇ > Puran Poli - પૂરણપોળી (મહારાષ્ટ્રીયન વાનગી)\nPuran Poli - પૂરણપોળી (મહારાષ્ટ્રીયન વાનગી)\n500 ગ્રામ ચણાની દાળ\n250 ગ્રામ ગોળ\n250 ગ્રામ ખાંડ\n1 ટીસ્પૂન એલચીનો ભૂકો\n250 ગ્રામ ઘઉંનો લોટ\nઘી, તેલ, ચપટી મીઠું\nચણાની દાળને ધોઈ, બાફી લેવી. પછી તેને વાટી લેવી. એક તપેલીમાં ચણાની દાળ, કાપેલો ઝીણો ગોળ અને ખાંડ નાંખી, તાપ ઉપર મૂકવું. સતત હલવાતા રહેવું જેથી ચોંટે નહિં. ઘટ્ટ થાય એટલે ઉતારી હલાવતા રહેવું જેથી ચોંટે નહિ. ઘટ્ટ થાય એટલે ઉતારી કોપરાનું ખમણ અને એલચીનો ભૂકો નાંખી, હલાવી પૂરણ તૈયાર કરવું.\nમેંદો અને ઘઉંનો લોટ ભેગો કરી તેમાં ચપટી મીઠું નાંખી, ચાળવો. તેમાં તેલનું મોણ નાંખી, કણક બાંધવી. કણક બાંધવી. કણક ઉપર ભીનો રુમાલ પાથરી, એખ કલાક રહેવા દેવી. પછી સારી રીતે કેળવવી. તેમાંથી રોટલી વણી, તેમાં પૂરણ મૂકી, ગોળ વાળી, પાતળી પૂરણપોળી વણી, મોટા સપાટ નવા ઉપર શેકવી. બંને બાજુ બદામી થાય એટલે ઉતારી, ઘી ચોપડી, ચાર પડી વાળવી.\nનોંધ – અા પૂરણપોળી ખૂબ પાતળી અને મોટી હોવાથી બીજી બાજુ ફેરવતી વખેત તૂટી જવાનો સંભવ રહે છે. તેથી ઢાંકણને ઊંધું પાડી, તેના ઉફર સરકાવી, પછી બીજી બાજુ ઊથલાવવી. મોટા સપાટ તવાને બદલે માટલાના પાછળના તૂટેલા ભાગ ઉપર પણ મોટી પૂરણપોળી શેકી શકાય છે.\nAngoori Basudi - અંગૂરી બાસુદી\nપનીરમાં મેંદો બરાબર મિક્સ કરી, નાની દ્રાક્ષ જેટલી ગોળીઓ બનાવવી. ખાંડમાં...\nBasudi - બાસુદી (રબડી)\nમોટી પેણીમાં ઘી લગાડી 2, ½ લિટર દૂધ ઊકળવા મૂકવું. હલાવતી વખતે તવેતાથી...\nBottle Gourd Doodhpak - દૂધીનો દૂધપાક\nદૂધીને છોલી, છીણ કરવું. પાણી કાઢ્યા વગર છીણને ઘીમાં સાધારણ સાંતળવું એક...\nBread Coparapak - બ્રેડનો કોપરાપાક\nબ્રેડની ચારે બાજુની લાલ કિનાર કાઢી, 1 વાડકી ભૂકો બનાવવો. એક વાસણમાં2ચમચા ઘી...\nBread Halwa - બ્રેડનો હલવો\nબ્રેડની અાજુબાજુની લાલ કિનાર કાઢી, તેના કટકા કરવા. એક વાસણમાં ઘી મૂકી, ગરમ...\nBread Fruity Pudding - બ્રેડ ફ્રુટ્સ પુડિંગ\nએક વાસણમાં દૂધ ઉકળવા મૂકવું. કસ્ટર્ડ પાઉડરને થોડા દૂધમાં મિક્સ કરી નાંખવો....\nBread Gulab Jamun - બ્રેડના ગુલાબજાંબુ\nબ્રેડની સ્લાઈસની લાલ કિનાર કાઢી, તેને દૂધમાં પલાળી, તરત કાઢી લેવી. તેમાંથી...\nBread Ras Balls - બ્રેડ રસગુલ્લા\nબ્રેડની ઉપર-નીચેની સ્લાઈસને ઉપયોગમાં લેવી નહિ. બ્રેડની અાજુબાજુની કિનાર...\nBulbous Root Doodhpak - સૂરણનો દૂધપાક\n250 ગ્રામ સૂરણને છોલી, ઝીણું છીણ કરવું. પછી ધોઈ, નિચોવી, ઘીમાં સાંતળી લેવું. એક...\nBundi Doodhpak - બૂંદીનો દૂધપાક\n2 લિટર દૂધને ઊકળવા મૂકવું. થોડા ઠંડા દૂધમાં 1 ચમચી પાઈનેપલ કસ્ટર્ડ પાઉડર...\nButter Icing - બટર આઈસિંગ\nએક વાસણમાં માખણને ખૂબ ફીણવું. પછી તેમાં ચાળેલી આઈસિંગ શુગર નાંખી ખૂબ ફીણવુ....\nCarrot Ghughara - ગાજરના ઘૂઘરા\nગાજરને છોલી, ધોઈ, લીલો અને સફેદ બાગ ન અાવે તેમ છીણવાં. અા માટે ગાજરને બાજુથી...\nCarrot Ladu - ગાજરના લાડુ\nગાજરને છોલી, વચ્ચેનો સફેદ ભાગ કાઢી તેની પાતળી ચિપ્સ કરી, તાપમાં સૂકવી દેવી....\nCarrot Rabdi - ગાજરની રબડી\nગાજરને છોલી, સફેદ ભાગ કાઢી, તેના કટકા કરવા. કટકાને વરાળથી બાફી લેવા. માવાને...\nCarrot Sukhadi - ગાજરની સુખડી\nગાજરનું છીણ કરવું.ગાજરને ચારે બાજુથી છીણવાથી તેનો લાલ ભાગ છીણાશે અને સફેદ...\nCarrot Dry Fruit Lapsi - ગાજરની મેવા લાપસી\nગાજરને છોલી, ધોઈ, વચ્ચેનો સફેદ ભાગ કાઢી, કટકા કરવા – પછી મિક્ચરમાં વાટી માવો...\nCarrot Halwa - ગાજરનો હલવો\nગાજરને છોલી, તેના લાલ ભાગનું છીણ કરવું. ગાજરને ચારે બાજુથી છીણવાથી લાલ...\nCarrot Pudding - ગાજર પુડિંગ\nગાજરને છોલી, ધોઈ, તેનો સફેદ અને લીલો ભાગ અાવે નહિ તેમ છીણવા, ચારે બાજુથી...\nChoco Firni - ચોકો ફીરની\nચોખાને ધોઈ, 7-8 કલાક પલાળી રાખવા. પછી કરકરા વાટી, થોડા પાણીમાં મિક્સ કરવા. એક...\nChocolate Groundnut Barfi - ચોકલેટી શિંગ બરફી\nસીંગદાણાને શેકી, છોડાં કાઢી, કરકરો ભૂકો કરવો. તેમાં દળેલી ખાંડ, માવો અને ઘી...\nChocolate Churmu Barfi - ચોકલેટ ચૂરમું બરફી\nઘઉંના લોટમાં મૂઠી પડતું મોણ નાંખી, કણક બાંધી, જાડી રોટલી બનાવવી. તવા ઉપર...\nCorn Halwa - મકાઈનો હલવો\nઅમેરિકન મકાઈનું છીણ કરી, વરાળથી બાફી લેવું. એક તપેલીમાં ઘી મૂકી તેમાં...\nDate Halwasan - ખજૂરનું હલવાસન\nખજૂરને એક કલાક દૂધમાં પલાળી રાખવું. પોચું થાય એટલે બી કાઢી, મિક્સરમાં વાટી...\nDate Basudi - ખજૂર બાસુદી\nખજૂરનાં બી કાઢી, કટકા કરી, થોડા દૂધમાં4કલાક પલાળી રાખવું. પછી...\nDate Flumary - ડેટ ફ્લુમરી\nખજૂરનાં બી કાઢી, પાણીથી ધોઈ, કટકા કરી, થોડા દૂધમાં પલાળી રાખવું. નરમ થાય એટલે...\nDate Laddu - ખજૂરના લાડુ\nખજૂરનાં બી કાઢી, મિક્સરમાં વાટી માવો બનાવવો. સિંગદાણાને શેકી, છોડાં કાઢી,...\nDate Shrikhand - ખજૂરનો શિખંડ\nખજૂરના ઠળિયા કાઢી, તેના કટકા કરી, થોડા દૂધમાં બે-ત્રણ કલાક પલાળી રાખવું....\nDate Vedami - ખજૂર ની વેડમી\nખજૂર ના ઠળિયા કાઢવા. ખજૂર ને ક્રશ કરી તેમાં ખાંડ નાખી ગરમ કરવી. ઘટ્ટ થાય...\nDoodhpak - દૂધપાક\nએક વાસણમાં ઘી લગાડી, દૂધ ઊકળવા મૂકવું. ઉભરો અાવે અને બરાબર ઉકળે એટલે ચોખાને...\nDry Fruit Cake - ડ્રાયફ્રુટ કેક\nએક થાળીમાં માંખણ અને ખાંડ નાંખી, ખૂબ ફીણવું. પેસ્ટ જેવું થાય એટલે બેકિંગ...\nDryfruit Barfi - ડ્રાયફ્રુટ બરફી\nદૂધને ગરમ કરી, ઊકળે એટલે ધીમે ધીમે લીંબુનો રસ નાંખી, ઉતારી, હલાવ્યા કરવું....\nDudhi Halwa - દૂધીનો હલવો\nદૂધીને છોલી, છીણી નાંખવી. એક વાસણમાં ઘી ગરમ કરી તેમાં થોડા એલચીના દાણા...\nFada Lapsi - ફાડા લાપસી\nએક તપેલીમાં ઘઉંના ફાડા જેટલા વાડકા હોય તેનાથી ડબલ વાટકા પાણી લઈ ઊકળવા...\nGingar Pak - આદુ પાક\nઆદુને છોલી, બરાબર ધોઈ, મિક્સરમાં માવો બનાવવો. ઘઉંના લોટને ઘીમાં શેકવો....\nGram Dal Puranpoli - ચણાની દાળની પૂરણપોળી\nચણાની દાળને કૂકરમાં બાફી લેવી. પછી તેને કિચન માસ્ટરમાં અથવા થાળીમાં ચાળણી...\nGulab Ni Khir - ગુલાબની ખીર\nભાતને પલાળીને સુકાય એટલે ગ્રાઈન્ડ કરો દૂધને ગરમ કરીને ગ્રાઈન્ડ કરીને...\nGundar - Halwasan - શાહી ગુંદર હલવાસન\nગુંદરને ઘીમાં સાંતળી ફુલાવવો. ઠંડો પડે એઠલે તેનો ભૂકો કરવો....\nGundarpak - ગુંદર પાક\nગુંદરને ઘીમાં ફુલાવી, ખાંડી ભૂકો કરવો. રવાને ઘીમાં બદામી રંગનો શેકવો....\nInstant Puran Poli - ઈન્સ્ટન્ટ પૂરણપોળી\nગળી બુંદીનો ઝીણો ભૂકો કરવો. એક વાસણમાં થોડું ઘી મૂકી, એલચીના દાણા નાંખી,...\nInstant Rabdi - ઈન્સટન્ટ રબડી\nએક વાસણમાં ઘી લગાડી, તેમાં દૂધ ઉકળવા મૂકવું. તાપ ધીમો રાખવો. જે મલાઈ થાય તે...\nInstant Ras Malai - ઈન્સ્ટન્ટ રસમલાઈ\nએક પેણીમાં ઘી લગાડી, તેમાં દૂધ નાંખી, ગર થવા મૂકવું. મિલ્ક પાઉડરને થોડા ઠંડા...\nJaggery Poli - 1 - ગોળની પોળી રીત-1 (મહારાષ્ટ્રીયન વાનગી)\nચણાના લોટને તેલમાં શેકવો. પછી ઉતારી, સાધારણ ઠંડો પડે એટલે ગોળને કાપીને,...\nJaggery Poli -2- ગોળની પોળી રીત -2 (મહારાષ્ટ્રીયન વાનગી)\nકોપરાનું ખમણ અને તેલને શેકીને ખંડવા. ગોળને ચપ્પુથી કાપી, બારીક ભૂકો કરવો....\nJalebi - જલેબી\nસૌ પ્રથમ મેદાના લોટમાં ઘીનું મોણ નાખી સાધારણ ગરમ પાણી થી લોટ પલાળવો. આ...\nKala Jamun - કાલા જામ\nમાવામાં ખાંડ અને એલચીનો ભૂકો નાખી, સારી રીતે મસળી નાની ગોળીઓ બનાવી રાખવી....\nKali Ladu - કળીના લાડુ (બૂંદીના લાડુ)\nચણાના લોટમાં એખ ચમચો ઘીનું મોણ નાંખી પાતળું ઘીરું બાંધવું. એક તપેલીમાં...\nKansar (Sugar) - કંસાર (ખાંડનો)\nફાડાને ઘીમાં બદામી રંગના શેકવાં. એક વાડકો ફાડા હોય તો બે વાડકાના પ્રમાણથી...\nKasari Moti Pak - કેસરી મોતીપાક\nચણાના લોટમાં 1 ચમચી ઘી નાંખી પાતળું ખીરું બનાવી, ઝીણા કાણાના ઝરાથી મોતી...\nLadu (Sugar) - ચોટિયા લાડુ\nલોટમાં ગરમ ઘીનું મોણ નાંખી, કઠણ કણક બાંધવી. તેને કેળવવી નહિ, પણ થોડો લોટ...\nLadu - લાડુ\nLakadashi Ladu - લાકડશી લાડુ (મોતીયા લાડુ)\nચણાના લોટમાં ઘીનું મોણ નાંખી, દૂધથી કઠણ કણક બાંધવી. તેના શેવડા (ગાંઠીયા)...\nMadrasi Poli -\nચણાની દાળને પાણીમાં સાધારણ કડક રહે તેમાં બાફી લેવી. પછી ચાળણીમાં નાંખી,...\nMagajtari Mohanthal - મગજતરીનો મોહનથાળ\nમગજતરીનાં બી લઈ, ખાંડવાં. પછી ઘીમાં ભૂકો સાંતળવો. ચણાના લોટમાં ઘી-દૂધનો...\nMagdal - મગદળ\nમગની દાળને ધીમા તાપે બદામ રંગની શેકવી. પછી તેને દળાવી લોટ કરવો. એક થાળીમાં...\nMajum - મગની દાળનો હલવો\nમગની દાળને 6-7 કલાક પાણીમાં પલાળી રાખવી. પછી નિતારી મિક્સરમાં કરકરી વાટવી....\nMalpooda - માલપૂડા\nઘઉંના લોટમાં દળેળી ખાંડ નાંખી, પાતળું ખીરું બાંધવું. પાંચ-છ કલા રાખી...\nMango Rabadi - મેન્ગો રબડી\nદૂધને એક ઉભરો લાવી ઠંડુ કરવું. ઠંડા દૂધમાં મોળું દહીં નાખી, સંચો ફેરવી ગરમ...\nMethipak - મેથીપાક અથવા મેથીના લાડુ\nમેથીને કાચી, ઝીણી દળાવવી. નરમ ગોળ ભેળવી બે-ત્રણ દિવસ દાબી રાખવી. અડદના લોટને...\nModak - મોદક લાડુ (મહારાષ્ટ્રીયન વાનગી)\nચોખાને ધોઈને સૂકવી દળાવવા. પછી મેંદાની ચાળણીથી ચાળી લેવા. એક વાસણમાં ઘી...\nચોખાને ધોઈ, સૂકવી, દળાવવા, લોટમાં ચપટી મીઠું નાખી ચાળી, પાણીથી કણક બાંધવી,...\nMotichoor Ladu - મોતીચૂર લાડુ\nMysore - મેસૂર\nએક વાસણમાં ખાંડ લઈ, તે ડૂબે તેટલું પાણી નાંખી, તાપ ઉપર મૂકવું. ઊકળે એટલે...\nPancharas Ladu - પંચરસ લાડુ\nઘઉં અને ચણાના લોટને ઘીમાં જુદા જુદા બદામી શેકી લેવા. એક વાસણમાં ઘી મૂકી, ગરમ...\nPineapple Barfi - પાઈનેપલ બરફી\nઅનાનસનો પલ્પ કરવો. એક વાસણમાં ઘી મૂકી, તેમાં એલચીના દાણા નાંખી, પલ્પ નાંખવો....\nPotato Magaj - બટાકાનો મગજ\nબટાકાને વરાળથી બાફી, છોલી માવો બનાવવો. અાને માટે ચીકાશ વગરના બટાકા લેવા....\nPotato Coconut Barfi - પોટેટો-કોકોનટ બરફી\nએક વાસણમાં થોડું ઘી મૂકી, ગરમ થાય એટલે એલચીનો વઘાર કરી, બટાકાનો માવો...\nPotato Halwa - બટાકાનો હલવો -\nબટાકાને બાફી, છોલી, છીણી, માવો બનાવવો. આ માટે ચીકાશ પડતા બટાકા લેવા નહિ. એક...\nRava Barfi - રવાની બરફી\nરવાને ઘીમાં બદામી રંગનો શેકવો. એક વાસણમાં ખાંડ લઈ તે ડૂબે તેટલું પાણી નાંખી...\nRava Ladu - રવાનો લાડુ\nરવાને ઘીમાં બદામી રંગનો શેકવો. બરાબર શેકાય એટલે ઉતારી, 1 ચમચો દૂધ છાંટી થોડી...\nRava Siro - રવાનો શીરો\nરવાને ઘીમાં બદામી રંગનો શેકવો. બરાબર શેકાય એટલે દૂધ અને દ્રાક્ષ નાંખવા....\nRose Sandesh - રોઝ સંદેશ\nએક વાસણમાં દૂધ ગરમ કરવા મૂકવું. ઊભરો અાવે એટલે નીચે ઉતારી, તેમાં લીંબુના...\nSalam Pak - સાલમ પાક\nએક તપેલીમાં દૂધ ઊકળવા મૂકવું. તેમાં સાલમનો પાઉડર નાંખવો. પેણીમાં થોડું ઘી...\nSatori - સાટોરી (મહારાષ્ટ્રીયન વાનગી)\nમેંદો અને રવો ભેગા કરી, તેમાં ગરમ ઘીનું મોણ નાંખી, દૂધથી કઠણ કણક બાંધવી. એક...\nSaubhagya Sunthapak - સૌભાગ્ય સૂંઠપાક\nચણાના લોટમાં ઘી-દૂનો ધાબો લઈ, ચાળી, ઘીમાં બદામી રંગનો શેકવો. ઘઉંના લોટને...\nSev Biranj - સેવનો બિરંજ\nઘઉંની સેવને ઘીમાં તજ-લવિંગ (સાધારણ ખાંડી)નો વઘાર કરી સાંતળવી. બદામી રંગ થાય...\nSev Doodhpak - સેવનો દૂધપાક\nઘઉંની સેવને છૂટી કરી, ઘીમાં સાંતળવી. બદામી રંગ થાય એઠલે ઉતારી લેવી. એક...\nShikhand - શિખંડ\nદહીને કપડામાં બાંધી, લટકાવી રાખવું. બધું પાણી નીતરી જાય અને દહીંનો મસ્કો...\nStuffed Satori - સ્ટફ્ડ સાટોરી (મહારાષ્ટ્રીયન વાનગી)\nરવાને ઘીમાં બદામી રંગનો શેકવો. તેમાં ઝીણો સમારેલો ગોળ અને2ચમચા દૂધ ભેળવી,...\nSweet Balls - સ્વીટ બોલ્સ\nતુવેરની દાળ, ચણાની દાળ, અને મગની દાળને પ્રેશર કુકરમાં બાફવી. ઠંડી પડે એટલે...\nSweet Potato Basudi - શક્કરિયાંની બાસુદી\nશક્કરિયાંને બાફી, છોલી, માવો બનાવવો. એક થાળીમાં ચાળણી ઊંધી મૂકી, તેના ઉપર...\nSweet Potato Ghari - શક્કરીયાંની ઘારી\nશક્કરિયાંને બાફી, છોલી, મસળી માવો બનાવવો. એક વાસણમાં ઘી મૂકી, શક્કરિયાંનો...\nSweet Puri - ગળી પૂરી (મહારાષ્ટ્રીયન વાનગી)\nમેંદામાં ઘીનું મોણ નાંખી, દૂધથી કઠણ કણક બાંધી, એક કલાક ઢાંકીને રહેવા દેવી....\nSweet Rice - મીઠો ભાત\nચોખાને ધોઈ, પાણીમાં થોડીવાર પલાળી રાખવા. એક તપેલીમાં ઘી મૂકી, ગરમ થાય એટલે...\nSweet Vermicelli - સ્વીટ વર્મીસેલી\nએક વાસણમાં ઘી મૂકી વર્મીસેલી શેકવી. બદામી રંગ થાય એટલે અડધો કપ પાણી...\nTriple Halwa - ટ્રિપલ હલવો\nદૂધીને છોલી, છીણી, તેમાં ખાંડ ભેળવી, ચોળીને અડધો કલાક રાખી મૂકવી. એક...\nUrad Pak - અડદ પાક અથવા અડદિયું (શિયાળાનું ખાસ વસણું)\nઅડદના લોટને ઘી-દૂધનો દાબો દઈ, ચાળી રવાદાર ભૂકો બનાવવો. પછી ઘીને ગરમ કરી...\nVedami - વેડમી (પૂરણપોળી)\nતુવરની દાળને કૂકરમાં બાફવી. બાફવી. બરાબર બફાઈ જાય એટલે એક તપેલીમાં ભરી,...


Gujarati News » Gujarat » Rajkot » Rajkot: City bus catches fire near Bhaktinagar circle\nઆગ લાગવાનું કારણ શું છે તે હજુ જાણી શકાયુ નથી. ફાયર બ્રિગેડે તાત્કાલિક સ્થળ પર પહોંચીને આગ પર કાબૂ મેળવી લીધો છે. બસમાં સવાર તમામ મુસાફરોનો આબાદ બચાવ થયો છે.\nJan 22, 2022 | 11:34 AM\nરાજકોટમાં ભક્તિનગર સર્કલ નજીક સીટી બસમાં લાગી આગ. આગ લાગવાનું કારણ શું છે તે હજુ જાણી શકાયુ નથી. ફાયર બ્રિગેડે તાત્કાલિક સ્થળ પર પહોંચીને આગ પર કાબૂ મેળવી લીધો છે. બસમાં સવાર તમામ મુસાફરોનો આબાદ બચાવ થયો છે.\nરાજકોટમાં ભક્તિનગર સર્કલ નજીક સવારે 9. 30 કલાકની આસપાસ સિટી બસમાં અચાનક જ આગ ભભુકી ઉઠી હતી. ડ્રાયવર અને કંડકટરની સમય સૂચકતાને કારણે મોટી દુર્ઘટના ટળી શકી છે. બસમાં સવાર તમામ મુસાફરોને સલામત રીતે નીચે ઉતારી લેવામાં આવ્યા છે. મુસાફરોને સલામત રીતે નીચે ઉતારીને તરત જ ફાયર બ્રિગેડને જાણ કરવામાં આવી હતી. ફાયરબ્રિગેડના બે જવાન તાત્કાલિક સ્થળ પર પહોંચી ગયા હતા.\nસિટી બસના ડ્રાયવરે મીડિયાને જણાવ્યા અનુસાર તેમણે બસમાં જેવો સેલ્ફ માર્યો તો એન્જિનના ભાગમાંથી બસ સળગવા માંડી હતી. આસપાસમાં પડેલા બે બાઇક પણ સળગીને ખાક થઈ ગયા. ફાયર બ્રિગેડ દ્વારા તાત્કાલિક બૂજાવવામાં આવી. ડ્રાઇવરે કહ્યું તાત્કાલિક અમે નીચે ઉતરી ગયા અને બે મુસાફરો પણ નીચે ઉતારી દેવામાં આવ્યા. બસ પાસે આવેલો વીજ પોલ અને પીપળાનું ઝાડ પણ બળીને ખાખ થઇ ગયું.. આસપાસના વેપારીઓએ કહ્યું આગ ખૂબ જ ભયાનક હતી. ગણતરીની સેકન્ડોમાં આખી બસમાં આગ લાગી ગઈ.\nCity Busfirefire brigadeRajkot\nપેટ્રોલ અને ડીઝલ પર કસ્ટમ ડ્યુટી ઘટાડવાથી રાજ્યોના ટેક્સ હિસ્સાને અસર થશે નહીં: નાણાપ્રધાન સીતારમણ


સેનાધ્યક્ષ નરવણે આજથી3દિવસના નેપાળના પ્રવાસે : સરહદ વિવાદ બાદ આર્મી ચીફની નેપાળની આ પ્રથમ મુલાકાત. | CN24NEWS\nHome દેશ સેનાધ્યક્ષ નરવણે આજથી3દિવસના નેપાળના પ્રવાસે : સરહદ વિવાદ બાદ આર્મી...\nસેનાધ્યક્ષ નરવણે આજથી3દિવસના નેપાળના પ્રવાસે : સરહદ વિવાદ બાદ આર્મી ચીફની નેપાળની આ પ્રથમ મુલાકાત.\nઆર્મી ચીફ જનરલ એમ.એમ. નરવણે આજથી3દિવસની નેપાળના પ્રવાસે છે. નેપાળના આર્મી ચીફ પૂર્ણ ચંદ્ર થાપાએ નરવણેને આમંત્રિત કર્યા હતા. નેપાળ સાથે સરહદ વિવાદ બાદ નરવણેની આ પહેલી મુલાકાત છે. ગુરુવારે કાઠમંડુમાં યોજાનારા કાર્યક્રમમાં આર્મી ચીફ ભારત વતી નેપાળને મેડિકલ સહાય આપશે. તેમાં દવાઓ અને મેડિકલ સાધનો સામેલ છે.\nનેપાળમાં ભારતના સિનિયર ઓફિસરે જણાવ્યુ કે કોરોનાના વધતાં કેસને ધ્યાનમાં રાખીને મેડિકલ સહાયતા નેપાળ માટે મહત્વપૂર્ણ છે. કોરોના જેવી મહામારીના સમયમાં પણ ભારત સતત પાડોશી દેશોની મદદ કરી રહ્યું છે.\nનરવણેને નેપાળી સેનાના માનદ જનરલનો રેન્ક આપવામાં આવશે\nગુરુવારે નેપાળ આર્મી હેડક્વાર્ટર ખાતે યોજાનારા કાર્યક્રમમાં જનરલ નરવણેને નેપાળી સેનાના માનદ જનરલનો રેન્ક આપવામાં આવશે. 1950થી ચાલી આવેલી આ 70 વર્ષ જૂની પરંપરા છે. આ અંતર્ગત બંને દેશો એક-બીજાના લશ્કરી વડાઓને માનદ હોદ્દો આપે છે. નરવણે નેપાળના આર્મી પેવેલિયન ખાતે શહીદ સ્મારક પર શ્રદ્ધાંજલિ આપશે. નરવણેની નેપાળના આર્મી ચીફ સાથે બેઠક પણ મળશે.\nનરવણે શિવપુરીમાં આર્મી કમાન્ડ અને સ્ટાફ કોલેજમાં વિદ્યાર્થીઓને સંબોધન કરશે. નેપાળના વડાપ્રધાન કેપી શર્મા ઓલી સાથે પણ મુલાકાત કરશે. નેપાળ જતા પહેલા નરવણેએ કહ્યું કે આ મુલાકાત બંને દેશોના સંબંધોને મજબૂત બનાવશે.\nનરવણેના નિવેદનથી નેપાળ નારાજ હતુ\nનેપાળ અને ભારત વચ્ચે આ વર્ષે મે મહિનાથી જ તણાવ છે. આવી સ્થિતિમાં જનરલ નરવણેની નેપાળની મુલાકાત ખૂબ મહત્વની માનવામાં આવે છે. નરવણેએ મે મહિનામાં કહ્યું હતું કે નેપાળ કોઈ અન્ય દેશની ઉશ્કેરણીમાં સરહદ વિવાદનો મુદ્દો ઉઠાવી રહ્યું છે. લીપુલેખથી માનસરોવર વચ્ચે બનેલા ભારતીય માર્ગ બાબતેસવાલ ઉઠાવી રહ્યું છે. તેમણે ચીનનું નામ લીધૂ ન હતુ, પરંતુ નેપાળે તેમના નિવેદનમાં નારાજગી વ્યક્ત કરી હતી. નેપાળે નરવણેના નિવેદનને અપમાનજનક ગણાવ્યું હતું.\nકેવી રીતે શરૂ થયો વિવાદ?\nભારતે2નવેમ્બર 2019ના રોજ પોતાનો નવો નકશો બહાર પાડ્યો હતો. આ બાબતે નેપાળે કાલાપાની, લિમ્પીયાધુરા અને લીપુલેખ ક્ષેત્રને પોતાનો વિસ્તાર ગણાવતા વાંધો ઉઠાવ્યો હતો. આ વર્ષે 18 મેના રોજ નેપાળે આ ત્રણેય ક્ષેત્રને આવરી લેતો નવો નકશો બહાર પાડ્યો હતો. આ નકશાને સંસદના બંને ગૃહોમાં પાસ કરાવ્યો હતો. આ પછી, બંને દેશો વચ્ચે તણાવ વધ્યો. મે-જૂનમાં નેપાળે ભારતની સરહદો પર સૈનિકો વધાર્યા હતા. બિહારમાં ભારત-નેપાળ બોર્ડર પર નેપાળી સૈનિકો કેટલાક ભારતીયો પર ફાયરિંગ પણ કરવામાં કર્યું હતું.\nPrevious articleમુસ્લિમ સંસ્થાનો એક્ઝિટ પોલ : 69% મુસ્લિમોએ બાઈડનને મત આપ્યો, 17%એ ટ્રમ્પને; 2016 કરતાં ટ્રમ્પને મુસ્લિમોના 4% મત વધુ મળ્યા\nNext articleરાહુલની રેલી :’મોદી સરકારમાં EVM નહીં પણ ‘MVM’ એટેલે કે મોદી વોટિંગ મશીન ચાલે છે, પણ બિહારમાં આ વખતે મહાગઠબંધન જીતશે’\nટ્રમ્પ સાથેના રાત્રી ભોજનમાં ચાર મુખ્યમંત્રીઓને આમંત્રણ


પત્ની આલિયા સાથે તલાકનો કેસ લડી રહેલા નવાઝુદ્દીનને કહૃાું ’હું મારી દીકરીને ખૂબ પ્રેમ કરું છું’ – Saurashtra Kranti Newspaper\nનવાઝુદ્દીન સિદ્દીકીની અંગત જિંદગી અત્યારે ચર્ચાઓમાં છે. તેની પત્ની આલિયાએ થોડા મહિના પહેલા તેમના પર ઘણાં આરોપ લગાવીને તલાક માટે અરજી કરી હતી. ત્યારથી આરોપ-પ્રત્યારોપનો દોર શરૂ થઈ ગયો છે. આ દરમિયાન નવાઝે તલાકના કેસની વચ્ચે એક ઇન્ટરવ્યુમાં તેના બાળકો વિશે કેટલીક વાતો કહી છે. પિકવિલાને આપેલા ઈન્ટરવ્યુમાં નવાઝે કહૃાું કે, ’’હું મારી અંગત બાબતો પર કંઈ બોલવા નથી માગતો પરંતુ હા, હું એટલું જરૂરથી કહીશ કે મને આશા છે કે, હું મારા બાળકો પ્રત્યેનીજવાબદારી નિભાવી શકું. હું મારી દીકરીને ખૂબ પ્રેમ કરું છું. નવાઝ અને આલિયાને બે બાળકો છે. તેમાંથી એક પુત્રી શોરા છે અને પુત્રનું નામ યાની છે. આ પહેલા અગાઉ એક ઈન્ટરવ્યુમાં આલિયાએ કહૃાું હતું કે, તેઓ એકલા તેમના બાળકોની કસ્ટડી માગે છે.\nતેમને કહૃાું હતું કે- મેં તેમને મોટા કર્યા છે તો હું જ તેમની કસ્ટડી લઈશ. નવાઝુદ્દીન સિદ્દીકી પર તેની પત્ની આલિયા સિદ્દીકીએ આ વર્ષે મે મહિનામાં લેખિત ફરિયાદ નોંધાવીને બળાત્કાર અને છેતરપીંડીનો આરોપ લગાવ્યો હતો. આ ફરિયાદ મુંબઇના વર્સોવા પોલીસ સ્ટેશનમાં ફાઈલ કરવામાં આવી હતી.આલિયાએ નવાઝુદ્દીન પાસેથી કોર્ટમાં તલાક માટે અરજી કરી છે. ત્યારબાદથી આ બંને વચ્ચે ઘણી દલીલો થઈ છે. નવાઝુદ્દીનના ભાઈ શમ્સ પર પણ આલિયાએ તેની સાથે છેડતીનો આરોપ લગાવ્યો હતો. શમ્સે દાવો કર્યો હતો કે આલિયા નાણાકીય લાભ માટે આ બધું કરી રહી છે. જોકે એક ઇન્ટરવ્યૂમાં આલિયાએ આ બધા આરોપો નકારી દીધા હતા.\n૨૭ જુલાઈએ આલિયાએ નવાઝ સહિત તેની માતા અને ૩ ભાઈઓ પર મારપીટ અને ત્રાસ આપવો જેવા ગંભીર આરોપ લગાવીને મુંબઈના વર્સોવા પોલીસ સ્ટેશનમાં ફાઈલ કરાવી હતી. નવાઝ અને આલિયાના લગ્નને ૧૦ વર્ષ થઈ ગયા છે. પરંતુ આલિયાના અનુસાર, લગ્નના એક વર્ષ બાદથી જ તેમના લગ્નજીવનમાં મુશ્કેલીઓ આવવા લાગી હતી. જોકે, તેણે પરિસ્થિતિ સંભાળવાનો પ્રયાસ કર્યો હતો. આલિયાના જણાવ્યા પ્રમાણે, નવાઝે હંમેશાં તેને એ જ ફીલ કરાવ્યું કે તે કંઈ પણ કરી શકે તેમ નથી. નવાઝ તેને અન્ય લોકો સામે બોલવા પણ દેતાં નહીં.\n← ડ્રગ્સ કેસમાં એનસીબીના બોલિવૂડના પ્રોડ્યુસર નડિયાદવાલાના ઘરે દરોડા\nપિતા સૈફઅલી ખાન સાથે ખેતી કરતો જોવા મળ્યો તૈમુર, ફોટો વાયરલ →


હીના ખાન સાથે કામ કરવાની સુરભીની ઇચ્છા\nએકતા કપૂરના શો નાગિન-૫ની ખુબ ચર્ચા છે. આ શોની પાંચમી સિઝનમાં હીના ખાનને લેવામાં આવી હતી. ટ્વિટર પર પણ નાગિન-૫ વિથ હીના ખાન ટ્રેન્ડ થવા માંડ્યું હતું. પરંતુ બે-ત્રણ એપિસોડ પછી શોમાં હીનાની જગ્યાએ સુરભી ચંદનાની એન્ટ્રી થઇ ગઇ હતી. સુરભી ઇચ્છે છે કે ફરીથી હીના આ શો સાથે જોડાય. તેની સાથે કામ કરવાની સુરભીની ઇચ્છા છે. સુરભી ચંદનાની એન્ટ્રી હીના ખાનની આદી નાગિનના પાત્રના પુનર્જન્મ રૂપે કરવામાં આવી છે. સુરભીની ઇચ્છા છે કે તેને હીના સાથે આ શોમાં કામ કરવા મળે. સુરભીએ કહ્યું હતું કે ભવિષ્યમાં નાગિન-૫માં હીનાની એન્ટ્રી થાય અને હું તેની સાથે કામ કરી શકું તો વધુ સારું રહેશે. મને ખબર નથી કે આવું થશે કે નહિ, પણ તેની સાથે શુટીંગ કરવાની મજા આવશે. હીના ખાનને શોના પ્રારંભમાં સર્વશ્રેષ્ઠ આદિ નાગિનના પાત્રમાં લોન્ચ કરવામાં આવી હતી. આ સાથે કલર્સનો આ શો નંબર વન બન્યો હતો. પણ હવે સુરભીની એન્ટ્રી હીનાની જગ્યાએ થઇ છે. શોમાં શરદ મલ્હોત્રા અને મોહિત સહેગલની એન્ટ્રી પણ થઇ છે.\nઈડીને જેકપોટ લાગ્યો : એન્ફોર્સમેન્ટ ડીરેકટોરેટના ઓફીસરોએ ૯૦ હજાર કરોડ રૂપિયાનું આંતર રાષ્ટ્રીય હવાલા નેટવર્ક ઝડપી લીધુ છે : ૬૦૦થી વધુ બેંક એકાઉન્ટનો ઉપયોગ થતો હતો : આરોપીઓએ તાજેતરના સમયમાં ૧૧,૫૦૦ કરોડ રૂપિયા આ નેટવર્ક મારફત ટ્રાન્સફર કર્યાનું ખુલ્યુ છે : સમગ્ર નેટવર્ક યુએઈ (દુબઈ), ઈટાલી, હોંગકોંગ, યુએસએ, યુકે અને ૬ બીજા દેશોમાં ફેલાયેલુ હોવાનું ઈડીએ શોધી કાઢ્યુ છે : આરોપીઓને દિલ્હીની રોહિણી કોર્ટમાં આજે મોડેથી રજૂ કરવામાં આવશે : વિશેષ વિગતો મેળવાઈ રહી છે access_time 2:54 pm IST\n૬-૬ પેઢીથી ચાલતી પારસી પેઢી બંધ થશે access_time 4:03 pm IST\nપાકિસ્તાનમાં નિકાસ કરતા શ્રીનગર-કુપવારાના ત્રણ જૂથ ઉપર આવકવેરા વિભાગના દરોડા access_time 11:11 pm IST\nકરણી સેનાના પ્રદેશ ક્ષત્રાણી પાંખના કાર્યકારી અધ્યક્ષ તૃપ્તિબાનું રાજકોટમાં અભિવાદન access_time 2:56 pm IST\nમોરબીમાં ૧૨૫થી વધુ ગણેશ મુર્તિઓનું વિસર્જન access_time 11:58 am IST\nસુરતના આભવા ગામમાં પ્રેમ લગ્ન કરી પરત ફરેલ યુવક-યુવતીના પરિવારનો હોબાળો:યુવતીના પરિવારે યુવકના ઘરે જઈ લાકડાના ફટકા સહીત પાઇપથી હુમલો કરતા પોલીસ ફરિયાદ access_time 6:52 pm IST


Big breaking / અદાણીએ અંબાણીની સાઈડ કાપી, બન્યાં ભારતના સૌથી ધનાઢ્ય વ્યક્તિ : સંપતિમાં વધારો થવાનું આ છે કારણ - GSTV\nBig breaking / અદાણીએ અંબાણીની સાઈડ કાપી, બન્યાં ભારતના સૌથી ધનાઢ્ય વ્યક્તિ : સંપતિમાં વધારો થવાનું આ છે કારણ\nગૌતમ અદાણી મુકેશ અંબાણીને પાછળ રાખીને ભારતના પ્રથમ ક્રમના ધનપતિ બન્યા છે. આ ગણતરી તેમના માર્કેટ કેપના આધારે કરવામાં આવી છે. શેરના ભાવમાં વધ-ઘટ થવાથી મુકેશ અંબાણીની સંપતિમાં ઘટાડો થયો હતો, જ્યારે ગૌતમ અદાણીની સંપતિમાં વધારો થયો હતો.\nભારતના ઉદ્યોગ જગત પર આમ તો ઘણા સમયથી આ બે ગુજરાતી ઉદ્યોગપતિઓનું એકચક્રી શાસન ચાલે છે. હવે અદાણીના આગળ નીકળી જવાથી ગુજરાતી ઉદ્યોગપતિ મુકેશ અંબાણીને ગુજરાતમાંથી જ પડકાર મળ્યો છે. દાયકાઓથી ચાલ્યા આવતા મુકેશ અંબાણીના સામ્રાજ્યને અદાણીની આ આગેકૂચથી પડકાર મળ્યો છે. શક્ય છે કે ફરીથી શેરના ભાવ ઊંચકાતા અંબાણી આગળ નીકળી જાય. પરંતુ હાલ તો ગૌતમ અદાણી સૌ કોઈની સાઈડ કાપી લીધી છે.\nઅમેરિકામાં જેફ બેઝોસ અને ઈલોન મસ્ક વચ્ચે પ્રથમ ક્રમ માટે જે રીતે ઊતાર-ચડાવ ચાલતો રહે છે, તેવી જ સ્થિતિ હવે ભારતમાં પણ સર્જાઈ છે.\nશેરબજારમાં સતત ધોવાણથી બેએક દિવસમાં મુકેશ અંબાણીના તાબાની કંપનીઓના માર્કેટ કેપમાં 55000 કરોડ રૂપિયાથી વધારેનો ઘટાડો થયો હતો. બીજી તરફ અંબાણી અને અદાણી વચ્ચે સંપત્તિમાં તફાવત પોણો લાખ કરોડ જેટલો જ હતો. એ તફાવત હવે રહ્યો નથી, અદાણીએ અંબાણીની સાઈડ કાપી લીધી છે.\nક્રિપ્ટોકરન્સીમાં સામાન્ય રિકવરી છતાં શંકા યથાવત, બિટકોઇન નીચેના સ્તરેથી7લાખ વધ્યો\nઅતિ મહત્વનું: અમદાવાદ એરપોર્ટ પરથી ઝડપાયો ટ્રામાડોલનો 189 કિલોનો જથ્થો, કસ્ટમ વિભાગે જથ્થો જપ્ત કર્યો!


Gujarat Board Exam Standard 10 and 12th Answer Sheet found from Road near Virpur– News18 Gujarati\nરાજકોટ : વીરપુર પાસે ધો-10 અને ધો-12ની ઉત્તરવહીઓ રસ્તા પર પડેલી મળી\nરાત-દિવસ એક કરીને પરીક્ષાની તૈયાર કર્યા બાદ તેમની 'મહેનત' આ રીતે રસ્તે રઝળતી મળતા વિદ્યાર્થીઓમાં આક્રોશ.\n| September 30, 2021, 10:04 AM IST\nરાજકોટ : ધોરણ-10 અને ધોરણ-12ના બોર્ડની (Gujarat Board Exam) પરીક્ષાઓ ગઇકાલે (17 માર્ચ, 2020)ના રોજ પૂરી થઈ ગઈ છે. પરીક્ષા પૂરી થયા બાદ હવે ઉત્તવહીઓ (Answer Book)ની ચકાસણી કરીને પરીણામ (Board Exam Result)તૈયાર કરવાની કાર્યવાહી શરૂ થશે. આ માટે અલગ અલગ સેન્ટરોમાં પેપરો તપાસવા મોકલવામાં આવતા હોય છે. ત્યારે રાજકોટના વીરપુર (Virpur) નજીક વિદ્યાર્થીઓ (Students)ના ભાવી સાથે ચેડાં કરવામાં આવ્યા હોય તેવો બનાવ સામે આવ્યો છે. અહીં એક ઓવરબ્રિજ પરથી ધોરણ-10 અને ધોરણ-12ની ઉત્તરવહીઓ રઝળથી પડેલી જોવા મળી છે. જે બાદમાં અનેક સવાલો ઉભા થયા છે. આ મામલે શિક્ષણ મંત્રી ભૂપેન્દ્રસિંહ ચુડાસમાએ મીડિયા સાથે વાતચીત કરતા જણાવ્યું છે કે, ઉત્તરવહીઓ મળવા બાબતે તપાસના આદેશ આપી દેવામાં આવ્યા છે. દોષિતો સામે કડક કાર્યવાહી કરવામાં આવશે. આ મામલે હાલ તપાસ ચાલી રહી છે.\nમળતી માહિતી પ્રમાણે વીરપુર પાસેના એક બ્રિજ પર બોર્ડની ઉત્તરવાહીઓ રસ્તા પર પડી હોવાનું માલુમ પડ્યું છે. આ ઉત્તરવહીઓ મહેસાણા જિલ્લાના પરીક્ષાર્થીઓની હોવાનું તારણ કાઢવામાં આવ્યું છે.\nઆ ઉત્તરવહીઓ અહીં કોઈ ફેંકી ગયું છે કે પછી મહેસાણાના વિદ્યાર્થીઓની ઉત્તરવહીઓ તપાસવા માટે અહીં લાવવામાં આવતી વખતે ભૂલને કારણ રસ્તા પર પડી ગઈ હોવાની સંભાવના વ્યક્ત કરવામાં આવી રહી છે.\nવીરપુરમાંથી ધોરણ-10 અને ધોરણ-12ના વિદ્યાર્થીઓની ઉત્તરવાહી રસ્તા પર પડી હોવા મામલે ગુજરાત માધ્યમિક અને ઉચ્ચતર માધ્યમિક શિક્ષણ બોર્ડના ચેરમેન એ.જે. શાહે જણાવ્યું હતું કે, આ મામલે બેદરકારી દાખવનાર કર્મચારી અને અધિકારીઓ સામે કડક પગલાં લેવામાં આવશે.\nઅનેક ઉત્તરવહીઓ ફાટી ગયેલી હાલતમાં : બ્રિજ પરથી જે ઉત્તરવહીઓ મળી આવી છે તેમાંથી મોટાભાગની ઉત્તરવાહીઓ ફાટી ગઈ છે. કારણ કે રસ્તા પર પડ્યા બાદ તેના પરથી અનેક વાહનો પસાર થયા હતા.\nઆ ઉપરાંત પવનને કારણે ઉત્તરવહીઓ આમતેમ ઉડતી જેવા મળી હતી. અનેક ઉત્તરવહીઓના પાના ફાટી ગયા હતા તેમજ બ્રિજ પર આમતેમ ઉડતા જોવા મળ્યા હતા. બોર્ડની પરીક્ષા માટે વિદ્યાર્થીઓ રાત દિવસ એક કરીને મહેનત કરતા હોય છે ત્યારે તેમની મહેનત સસ્તા પર આવી રીતે રઝળતી મળતા આ મામલે વાલીગણે કડક કાર્યવાહી કરવાની માંગ કરી છે.\nઉત્તરવહીઓ આ હાલતમાં મળી આવી છે.\nચીંથરેહાલ હાલતમાં મળી આવેલી ઉત્તરવહી.\nપુલ પર પડેલી જોવા મળી ઉત્તરવહી.\nશિક્ષણ મંત્રીએ આ મામલે તપાસનો આદેશ આપ્યો.\nઉત્તરવહીઓ મહેસાણા સેન્ટરની હોવાનું પ્રાથમિક તારણ.\nઉત્તરવહીઓ તપાસવા મોકલતી વખતે પડી ગઈ હોવાનું અનુમાન.\nઉત્તરવહીઓ રસ્તાની બાજુમાં પડી હતી.\nરસ્તાની બાજુમાં ઉત્તરવહીનો પથારો થઈ ગયો હતો.


એટલી ખૂબસૂરત છે 'ટી સિરીઝ' કંપનીની માલકીન કે બોલિવૂડ અભિનેત્રીઓ પણ તેની સામે ભરે છે પાણી\nHomeએટલી ખૂબસૂરત છે 'ટી સિરીઝ' કંપનીની માલકીન કે બોલિવૂડ અભિનેત્રીઓ પણ તેની સામે ભરે છે પાણી\nઆજના સમયમાં બોલિવૂડ ઉદ્યોગનું નામ સમગ્ર વિશ્વમાં પ્રખ્યાત બન્યું છે અને અહીં ઘણા મોટા પ્રોડક્શન હોલ અને મ્યુઝિક કંપનીઓ ખુલી છે. એટલું જ નહીં આ કંપનીઓમાં ઘણી અને ઘણી મોટી મ્યુઝિક કંપનીઓ પણ હાજર છે પરંતુ આ તમામ કંપનીઓમાં સૌથી પ્રખ્યાત મ્યુઝિક કંપની T-Series છે. તમારી માહિતી માટે તમને જણાવી દઈએ કે ટી-સિરીઝ મ્યુઝિક કંપની પાસે હિન્દી, પંજાબી અને અન્ય ઘણા સંગીતનો કોપીરાઈટ છે. જેમ તમે બધા જાણો છો કે આ કંપનીની સ્થાપના બોલીવુડના મહાન ગાયક ગુલશન કુમારે કરી હતી. પરંતુ તેમના મૃત્યુ બાદ તેમનો પુત્ર ભૂષણ કુમાર આ મ્યુઝિક કંપની ચલાવી રહ્યા છે.\nભૂષણ કુમારે 2005 માં દિવ્યા ખોસલા સાથે લગ્ન કર્યા હતા અને દિવ્યા કોઈ બોલિવૂડ અભિનેત્રીથી ઓછી નથી,તેની સુંદરતાની ચારે બાજુ ચર્ચા થાય છે. તમારી જાણકારી માટે,અમે તમને જણાવી દઈએ કે દિવ્યા 36 વર્ષની છે પરંતુ તેને જોઈને એવું લાગતું નથી કે તે 36 વર્ષની છે. એટલું જ નહીં દિવ્યા તેના પતિ ભૂષણ કુમાર સાથે ટી-સિરીઝ કંપની સંભાળે છે.\nતમને જણાવી દઈએ કે આ પહેલા તેણે ઘણી ફિલ્મોમાં કામ કર્યું છે અને તે ઘણી ફિલ્મોના નિર્માતા પણ રહી ચૂક્યા છે. નિર્માતા હોવા ઉપરાંત તેણે યારિયાં, સનમ રે, અને રોય જેવી ફિલ્મોનું નિર્દેશન પણ કર્યું છે. ભૂષણ કુમાર અને દિવ્યા ખોસલાને એક પુત્ર પણ છે જે ખૂબ જ સુંદર છે. બાય ધ વે દિવ્યાને ડાન્સ કરવાનો ખૂબ શોખ છે અને તેણે પોતાની ફિલ્મોમાં આઇટમ સોંગ્સ પર ડાન્સ પણ કર્યો છે. તેમણે ફિલ્મ 'સનમ રે' નું ગીત 'હમ પે રાખી હૈ' કર્યું હતું અને લોકોને તેમની સ્ટાઇલ ખૂબ પસંદ પડી હતી. દિવ્યાએ આ ગીતથી તેના પ્રેક્ષકોનું દિલ જીતી લીધું અને લોકોના દિલમાં ઘર કરી ગઈ. આ બધા સિવાય દિવ્યા ખોસલા મ્યુઝિક વીડિયો પણ બનાવે છે અને ઘણા મોટા કલાકારો તેમની સાથે કામ કરે છે. દિવ્યા સોશિયલ મીડિયા પર ખૂબ જ સક્રિય છે અને તે તેના ચાહકો માટે દરેક ક્ષણની તસવીરો પોસ્ટ કરતી રહે છે.\nએટલું જ નહીં લોકો તેની તસવીરોને ખૂબ પસંદ અને શેર પણ કરે છે હકીકતમાં દિવ્યા એટલી સુંદર છે કે લોકો તેની સુંદરતા માટે પાગલ થઈ જાય છે અને તેની તસવીરો થોડા જ સમયમાં વાયરલ થઈ જાય છે. આવી સ્થિતિમાં જો દિવ્યાની સુંદરતાની સરખામણી કોઈ પણ બોલીવુડ અભિનેત્રી સાથે કરવામાં આવે તો તે સૌંદર્યની દ્રષ્ટિએ કોઈ પણ બોલીવુડ અભિનેત્રીથી ઓછી નથી. આવી સ્થિતિમાં તે બોલિવૂડની કોઈપણ અભિનેત્રીથી પાછળ કેમ રહે કારણ કે તે આટલી મોટી મ્યુઝિક કંપનીની માલિક છે. જોકે દિવ્યા તેના લગ્ન જીવનથી ખૂબ જ ખુશ છે અને તેના પતિને તેના કામમાં મદદ કરે છે. વાસ્તવમાં દિવ્યા અને ભૂષણ કુમારનો પુત્ર તેમના સંબંધોને વધુ મજબૂત બનાવી રહ્યો છે. આવી સ્થિતિમાં તે જોવાનું બાકી છે કે દિવ્યા અને ભૂષણ ટી-સિરીઝ મ્યુઝિક કંપનીને કઈ ઉંચાઈએ લઈ જઈ શકે છે કારણ કે તેમના પિતાએ ટી-સિરીઝ કંપનીને ઓળખ આપી હતી પરંતુ ભૂષણ કુમાર તેને કેટલું જાળવી શકે છે તે માત્ર ભવિષ્ય જ કહી શકે છે.


3 MP's shooters nabbed from Surat and2from Mumbai in Dahisar jeweler's murder-robbery | દહિસરના ઝવેરીની હત્યા-લૂંટમાં એમપીના3શૂટરો સુરતથી અને2મુંબઇથી ઝડપાયા - Divya Bhaskar\n3 MP's Shooters Nabbed From Surat And2From Mumbai In Dahisar Jeweler's Murder robbery\nધરપકડ:દહિસરના ઝવેરીની હત્યા-લૂંટમાં એમપીના3શૂટરો સુરતથી અને2મુંબઇથી ઝડપાયા\n10 લાખની લૂંટ ચલાવનારાઓને ઝડપવા મુંબઇ પોલીસે 10 ટીમો બનાવી\nમૃતક ઝવેરીના પરિચિત ઈન્દોરના બંટી પાટીદારે જ કાવતરું ઘડ્યું હતું\nદહિસર પૂર્વના રાવલપાડામાં 40 વર્ષીય ઝવેરી શૈલેન્દ્ર રમાકાંત પાંડેને ઠાર મારી તેની દુકાનમાંથી 10 લાખના દાગીના લૂંટીવાના કેસમાં મુંબઈ પોલીસની 10 ટીમોએ શૂટર અને ટિપર સહિત5આરોપીઓને મુંબઈ- સુરતથી ઝડપી લીધા છે, જ્યારે હત્યા અને લૂંટનું કાવતરું ઘડનારો ઝવેરીનો પરિચિત ફરાર છે. પોલીસે મૂળ મધ્ય પ્રદેશના ઈન્દોરના શૂટરો 19 વર્ષીય આયુષ સંજય પાંડે, 21 વર્ષીય નિખિલ માણેકજી ચંડાલ , 21 વર્ષીય ઉજય સંજય બાલીની સુરતના બરબોધન ગામમાંથી ધરપકડ કરી છે, જ્યારે મુંબઈના ટિપર દહિસરમાં રહેતા 21 વર્ષીય ચિરાગ ઈન્દરમલ રાવલ અને 21 વર્ષીય અંકિત સંજય મહાડિકની મુંબઈથી ધરપકડ કરી છે.\nઝવેરીનો પરિચિત અને આ કાંડનો માસ્ટર માઇન્ડ ઈન્દોરનો રહેવાસી 22 વર્ષીય બંટી પાટીદાર ફરાર છે. પાટીદાર ઝવેરી પાંડેને ઓળખતો હતો અને તેની દુકાનમાં કેટલો માલ હોય છે તે જાણકારી હતી. ઝવેરીની દુકાનમાં એક બટન દબાવતાં અંદરથી લોક થઈ જાય છે. આવું થતું ટાળવા સૌપ્રથમ ઝવેરીની હત્યા કરીને પછી લૂંટ ચલાવવાની યોજના બનાવી હતી. જેના માટે ઈન્દોરના જ ત્રણ શૂટરને રોક્યા હતા. મુંબઈના બે ટિપરોને ઝવેરી દુકાનમાં ક્યારે આવે છે, ક્યારે જાય છે તેની રેકી કરવાનું કામ સોંપ્યું હતું.\nએક આરોપીના બુટથી પગેરૂં મળ્યું\nત્રણ શૂટરો બે દિવસ પૂર્વે હોન્ડા કારમાં મુંબઈ આવ્યા હતા. મીરા ભાયંદરમાં હાઈવે પર ફાઉન્ટન હોટેલ પાસે કાર પાર્ક કરી હતી. આ પછી ચોરીની એક્ટિવા પર ઝવેરીની દુકાને પહોંચ્યા હતા. કામને અંજામ આપ્યા પછી ફાઉન્ટન હોટેલ પાસે ગયા હતા, જ્યાંથી કાર લઈને યોજના મુજબ સુરતના અંતરિયાળ ગામડામાં જઈને છુપાઈ ગયા હતા. એક આરોપીનું બુટ અને એક આરોપીના સોશિયલ મિડિયા પરથી આખો કેસ ઉકેલી કાઢ્યો હતો, એમ કાયદો અને વ્યવસ્થા સંભાળતા જોઈન્ટ કમિશનર વિશ્વાસ નાંગરે- પાટીલે જણાવ્યું હતું.\nપોલીસે દાગીના- રિવોલ્વર કબજે કર્યા\nઆરોપીઓએ ચોરેલા 30 તોલા સોનાના દાગીનામાંથી પોલીસે અમુક દાગીના રિકવર કર્યા છે. હત્યા માટે ઉપયોગ કરેલી દેશી રિવોલ્વર અને બે જીવંત કારતુસ પણ કબજે લીધાં છે. માસ્ટરમાઈન્ડ પાટીદાર અને બાકી દાગીના શોધવાનું કામ ચાલુ છે એમ નાંગરે પાટીલે જણાવ્યું હતું.